Επιδόθηκαν από τον ΚΟΑ σε έξι αθλητές οι χαριστικές παροχές για το 2015\nΠραγματοποιήθηκε χθες στον ΚΟΑ, η τελετή επίδοσης των χαριστικών παροχών σε έξι αθλητές – πρωταθλητές: Απόστολο Παρέλλη από την Ομοσπονδία του Στίβου (ΚΟΕΑΣ), Άντρη Ελευθερίου και Παναγιώτα Ανδρέου από τη Σκοπευτική Ομοσπονδία (ΣΚΟΚ), Δημήτρη Μινασίδη από την Ομοσπονδία Άρσης Βαρών (ΚΟΑΒ), Καρολίνα Πελεντρίτου και Αντώνη Αρέστη από την Κυπριακή Εθνική Παραολυμπιακή Επιτροπή (ΚΕΠΕ).\nΜιλώντας κατά την τελετή επίδοσης των Χαριστικών Παροχών για το 2015 στους αθλητές και στους προπονητές τους για\nτις διεθνείς επιτυχίες τους, που έγινε χθες στην αίθουσα εκδηλώσεων του ΚΟΑ, στην Λευκωσία, η Πρόεδρος του Οργανισμού Κλέα Χατζηστεφάνου Παπαέλληνα είπε ότι η Πολιτεία μέσω της Ανώτατης Αθλητικής Αρχής του τόπου «τιμά και επιβραβεύει στο σπίτι του Αθλητισμού, αυτούς που ξεχώρισαν και προβάλλουν την πατρίδα μας στον διεθνή αθλητικό χώρο».\n«Θερμά συγχαρητήρια απευθύνω τόσο στους Αθλητές όσο και σε όλους όσους περιβάλλουν και στηρίζουν τους αθλητές μας, που δεν είναι άλλοι από τους Προπονητές, τα Σωματεία, τις Ομοσπονδίες και τους γονείς τους», πρόσθεσε.\nΑπευθυνόμενος προς τους αθλητές, η Πρόεδρος του ΚΟΑ είπε: «Είναι για μας προτεραιότητα η Ανάδειξη και η στήριξη του έργου των αθλητών μας, που κάθε μέρα ξεπερνούν τον εαυτό τους για να φτάσουν στους στόχους τους» και πρόσθεσε ότι την στήριξη του Κυπριακού Οργανισμού Αθλητισμού και της Πολιτείας μέσα από σχεδιασμούς, να τη θεωρείτε δεδομένη και είναι πολύπλευρη και πολυδιάστατη.\n«Τόσο μέσω του Σχεδιασμού Χαριστικών Παροχών, αλλά και των άλλων Εθνικών Σχεδιασμών, ο Οργανισμός δίνει την κάθε δυνατή βοήθεια για την επίτευξη των στόχων σας. Επιπλέον οι τακτικές χορηγίες που παραχωρεί ο ΚΟΑ στις Ομοσπονδίες, μέσα από συγκεκριμένους Σχεδιασμούς, στόχο έχουν την καλύτερη αγωνιστική σας προετοιμασία και δράση. Το συνολικό ποσό που θα διατεθεί για το 2015, είναι €157.200 ευρώ. Οι €124.000 σε έξι αθλητές και οι €33.200 σε έξι προπονητές. Οι επιτυχίες σας, τιμούν ιδιαίτερα την πατρίδα μας και σας ευχόμαστε ακόμη μεγαλύτερες επιτυχίες που στέλλουν τα πιο αισιόδοξα μηνύματα στην κοινωνία μας. Η εμπέδωση του μηνύματος του «ευ αγωνίζεσθαι» παραμένει ψηλά στις απαιτήσεις του ΚΟΑ και αναμένουμε από εσάς, τα πρότυπα του αθλητισμού, να βρίσκεστε στην πρώτη γραμμή για την προώθηση του», συμπλήρωσε.\nΚαταλήγοντας, η Πρόεδρος του ΚΟΑ συνεχάρη την Πρόεδρο και τα Μέλη της Επιτροπής Αθλητών Υψηλής Επίδοσης Άντρη Σιάλου για το έργο που επιτελούν.\nΗ Πρόεδρος της Επιτροπής Υψηλής Επίδοσης και Μέλος του Δ.Σ. του ΚΟΑ Άντρη Σιάλου αφού συνεχάρη τους αθλητές, είπε ότι η Επιτροπή Υψηλής Επίδοσης του Κυπριακού Οργανισμού Αθλητισμού προσπαθεί να είναι δίπλα στους αθλητές και να τους στηρίζει όχι μόνο οικονομικά αλλά και ηθικά.\n«Ως πρωταθλήτρια και τώρα ως διοικητικός παράγοντας, υπερτονίζω ότι το Κυπριακό αθλητικό οικοδόμημα είναι σε στερεά θεμέλια και έχει μεγάλη προοπτική να μεγαλουργήσει και να διακριθεί. Το βασικό στήριγμα του Κυπριακού Αθλητισμού, είναι το ποιοτικό έμψυχο υλικό που διαθέτουμε, δηλαδή όλοι εσείς οι αθλητές και αθλήτριες», πρόσθεσε.\nΟι ίδιοι οι αθλητές μίλησαν στην τελετή και απεύθυναν τις ευχαριστίες στον ΚΟΑ και γενικά στην Πολιτεία για τη σημαντική στήριξη τους, ενώ υποσχέθηκαν για ακόμη πιο πολλές διακρίσεις.\nΣτο μεταξύ, σύμφωνα με ανακοίνωση, τον Κύπριο δισκοβόλο Απόστολο Παρέλλη, ο οποίος βρίσκεται στην Πορτογαλία για προετοιμασία, εκπροσώπησε στην εκδήλωση ο αδελφός του Δημήτρης, ο οποίος ανάγνωσε τον χαιρετισμό του αθλητή.\nΟ Κύπριος δισκοβόλος ευχαρίστησε τον ΚΟΑ για την τιμή, αναφέρθηκε στο πολύ πετυχημένο 2015 με αποκορύφωμα την 6η θέση στο Παγκόσμιο Πρωτάθλημα Στίβου στο Πεκίνο, εξήγησε ότι οι χαριστικές παροχές αποτελούν ένα πολύ σημαντικό κίνητρο και βοήθημα στην προσπάθεια του, ενώ τόνισε πως η επαγγελματική αποκατάσταση των αθλητών υψηλού επιπέδου είναι ένα θέμα με το οποίο πρέπει να ασχοληθεί άμεσα η πολιτεία.\n«Θα ήθελα να σας ευχαριστήσω για την τιμή που μου κάνετε να είμαι ένας από τους τιμώμενους σας στη σημερινή σας εκδήλωση. Η 6η θέση που κατέκτησα στο Παγκόσμιο Πρωτάθλημα του Πεκίνου το 2015 αποτελεί μεγάλη επιτυχία στην καριέρα μου, όπως και η συμμετοχή μου σε διεθνείς διοργανώσεις μέσα στο προηγούμενο έτος. Στην παρούσα χρονιά προετοιμάζομαι για τη δεύτερη μου Ολυμπιάδα, που αποτελεί το βασικό μου στόχο μαζί με το Πανευρωπαϊκό Πρωτάθλημα στην Ολλανδία. Υπόσχομαι σκληρή δουλειά για τη νέα αγωνιστική χρονιά μιας και έχω ήδη εξασφαλίσει συμμετοχή στις κορυφαίες διεθνείς διοργανώσεις για το 2016. H τελευταία μου επίδοση 64.77μ. της 25ης Μαρτίου με κατατάσσει στην 4η καλύτερη επίδοση στο κόσμο μέχρι σήμερα. Οι χαριστικές παροχές για τις επιτυχίες του 2015 είναι ένας ακόμη τρόπος στήριξης αλλά και επιβράβευσης προς εμάς τους αθλητές, τόσο για τις θυσίες, όσο και για τις επιτυχίες που προσφέρουμε στην πατρίδα μας», αναφέρει στο χαιρετισμό του ο Κύπριος δισκοβόλος.\nΌπως προσθέτει, ο ΚΟΑ τα τελευταία χρόνια είναι δίπλα στους αθλητές και τους στηρίζει με όλα τα μέσα που διαθέτει και γι΄ αυτό τον ευχαριστούμε.\n«Ελπίζω και πιστεύω ότι θα συνεχίσει το έργο του με τον ίδιο ζήλο προς εμάς τους αθλητές που κάνουμε περήφανη αυτή τη χώρα. Ακόμη, ελπίζω να ευαισθητοποιηθούν και όλοι οι αρμόδιοι φορείς για να μπορέσουμε να βελτιωθούμε σε όλους τους τομεις στον αθλητισμό. Όταν φτάσει εκείνη η στιγμή που ένας αθλητής θα πρέπει να σταματήσει τον πρωταθλητισμό, τότε διαπιστώνει ότι είναι πλούσιος σε αναμνήσεις, μετάλλια και διακρίσεις. Είναι όμως ταυτόχρονα και επαγγελματικά αδύναμος να αντιμετωπίσει το μέλλον του και τότε είναι απαραίτητη η στήριξη από το κράτος. Με την επαγγελματική αποκατάσταση πιστεύω πως ο ΚΟΑ και η πολιτεία θα αυξήσουν τα κίνητρα που προσφέρουν στους αθλητές με στόχο μεγαλύτερες επιτυχίες και όλοι μαζί να σηκώσουμε τη σημαία της Κύπρου μας ακόμη πιο ψηλά», καταλήγει στον χαιρετισμό του, ο Κύπριος δισκοβόλος.


Διεύθυνση Προστασίας Οικογένειας ΥΥΚΑΣυγκρότηση και αρμοδιότητες της Διεύθυνσης Προστασίας Οικογένειας του Υπουργείου Υγείας και Κοινωνικής Αλληλεγγύης.\nΑρχική σελίδαΤο Ινστιτούτο Υγείας του Παιδιού παρέχει εξειδικευμένο έργο πρόληψης και δημόσιας υγείας και αναπτύσσει ερευνητική και εκπαιδευτική δραστηριότητα στο πεδίο της υγείας του παιδιού.\nΠαιδί και νερόΠρόληψη και συστάσεις του Εθνικού Κέντρου Άμεσης Βοήθειας (Ε.Κ.Α.Β.) για την ασφάλεια των παιδιών στο νερό.\nΑλλεργίεςΠροληπτικά μέτρα για τα βρέφη και τα παιδιά αναφορικά με τις αλλεργίες από το Νοσοκομείο Παίδων Παναγιώτη & Αγλαΐας Κυριακού\nΕιδικές συμβουλές για ανήλικουςΤι πρέπει να φροντίζουν οι γονείς ώστε να γνωρίζει κάθε παιδί.\nΠαιδί και κυκλοφοριακή αγωγήΌλοι μας θέλουμε τα παιδιά μας να πηγαίνουν και να επιστρέφουν από τα σχολεία τους ασφαλή. Οι γονείς είναι εκείνοι που δίνουν τα πρώτα μαθήματα κυκλοφοριακής αγωγής στο παιδί.


Mεταξύ του γέροντος Παίσιου και ενος γκουρού - Φιλούμενος\nMεταξύ του γέροντος Παίσιου και ενος γκουρού\nΔημοσιεύτηκε στις Πέμπτη, 28 Μαΐου 2015 22:22 | Γράφτηκε από τον/την dominique | |\nΕκείνη την περίοδο η ζωή μου επηρεαζόταν από πολλούς παράγοντες. Πολύ δυνατή επίδραση είχε η προσευχή του Γέροντα*, που την ένοιωθα διάφορες στιγμές (το βράδυ όταν κοιμόμουν, την ημέρα όταν περπατούσα στο δρόμο) να πλημμυρίζει με ειρήνη την ταραγμένη μου ψυχή, να μου χαρίζει μια όαση χαράς μέσα στο βαθύ μου πόνο και κάποια διαύγεια και ηρεμία στη ζούγκλα των σκέψεών μου. Ένοιωθα παρηγοριά, μια δύναμη να με στηρίζει και αποκτούσα σιγά – σιγά κάποια ελπίδα που με απομάκρυνε από το αδιέξοδο και την αυτοκαταστροφή.\nΠροσπαθούσα να γεμίσω το κενό της ζωής μου με ύλη και φιλοσοφίες….όμως διαρκώς το κενό μεγάλωνε και η αγωνία φούντωνε…Το μυαλό δούλευε πυρετωδώς, για να βρει τις απαντήσεις, τη διέξοδο…Βιβλία… πολλά βιβλία….πολύ διάβασμα, πολλή σκέψη. Φιλοσοφίες, απόψεις…μουσική, τέχνη…όμως κανένα αποτέλεσμα, καμία λύση, καμία διέξοδος.\nΚαι έτσι άρχισε να ανοίγει λίγο – λίγο το πυκνό σύννεφο της άγνοιας που με τύλιγε. Ο κόσμος αποκαλυπτόταν με ένα μυστηριώδες βάθος και πλούτο. Η ζωή αποκτούσε νόημα, δεν πλήγωνε όπως η ηδονή. Η γνώση της ύπαρξης αυτών των πραγμάτων ήταν μια άλλου είδους ηδονή. Μια αληθινή ηδονή που δεν τελείωνε, που γινόταν συνεχώς βαθύτερη και εντονότερη, που όταν αποσυρόταν, άφηνε πίσω της χαρά και όχι θλίψη. Αυτή ήταν η πνευματική ηδονή.\nΑισθανόμουν ότι όλα βρίσκονται κάτω από έλεγχο. Μια κρυφή, αόρατη δύναμη τα κυβερνούσε. Σαν αντάρτης που ήμουν τότε, αναρχικός στις ιδέες μου, ήθελα να ξεφύγω απ’ αυτόν τον έλεγχο, απ’ αυτήν τη δύναμη.\nΕκτός από το Γέροντα* δεχόμουν επιδράσεις και από αλλού. Η άσωτη ζωή μου με εξέθετε σ’ αυτές τις επιδράσεις. Το ενδιαφέρον μου για τον αποκρυφισμό, τον εσωτερικό, τη «λευκή» μαγεία, τη γιόγκα, το Ζεν, το Βούδα, όλα τέλος πάντων τα συναφή δεν είχε μειωθεί. Ούτε είχα μια ξεκάθαρη άποψη για όλα αυτά. Μου φαινόντουσαν σημαντικά, ελπιδοφόρα. Πραγματικά που θα βοηθούσαν τη ζωή, θα αποκάλυπταν τις δυνατότητες της αληθινής ζωής. Οι υποσχέσεις ήταν πολλές και μεγάλες…Τις πίστευα…\nΟ Θεός έπλασε τον αρχάγγελο Εωσφόρο και τον στόλισε μ’ όλες τις αρετές και με πολλές δυνάμεις. Αυτός διέστρεψε τον εαυτό του.\nΈκανε κακή χρήση της ελευθερίας που του χάρισε ο Θεός, λόγω υπερηφανείας, και έπεσε από τη θέση του στον ουρανό. «Εθεώρουν τον Σατανάν ως αστραπήν εκ του ουρανού πεσόντα» καθώς λέει ο Χριστός στο Ευαγγέλιο (Λουκ. 10,18). Έπεσε και έγινε Διάβολος. ‘Επεσε και από φως έγινε σκοτάδι. Εφεύρε την κακία και το ψεύδος για πρώτη φορά. Γι’ αυτό και ο Χριστός τον ονομάζει «πατέρα του ψεύδους» ( Ιω.8,44). (Πριν απ’ αυτόν δεν υπήρχε πουθενά στον κόσμο κακία. Ο Θεός δημιούργησε τα πάντα «λίαν καλά»). Ο διάβολος μισεί τους ανθρώπους, γιατί είναι προορισμένοι να έχουν θέση κοντά στο Θεό, μισεί τους ανθρώπους, γιατί μόνο μίσος έχει μέσα του για κάθε τι.\nΤα είχα ακούσει όλα αυτά, αλλά δεν τα πίστευα. Ούτε τα είχα απορρίψει ούτε τα είχα δεχθεί. Αυτήν τη φορά οι απόψεις αυτές προέρχονταν από έναν άνθρωπο τόσο καλό και τόσο γλυκύ που δεν μπορούσα να τον θεωρήσω ύποπτο. Είχα δει τόσα και τόσα θαύματα απ’ αυτόν, τόσες δυνάμεις, τόσες γνώσεις, τόση αγιότητα που δεν μπορούσα να περάσω στο ντούκου την άποψή του, δεν μπορούσα να τον αγνοήσω. Ήμουν μετέωρος.\nΑπό την άλλη μεριά υπήρχε η άποψη ότι όλοι είμαστε το ίδιο. Όλες οι θρησκείες οδηγούν στον ίδιο Θεό. Όλοι οι δρόμοι οδηγούν στο ίδιο τέλος. Φυσικά ο καθένας διαφήμιζε περισσότερο το δικό του «μαγαζί».Οι γιόγκοι έλεγαν ότι ο ανώτερος δρόμος είναι η γιόγκα και έβρισκαν κουσούρια στους άλλους. Οι μασόνοι κάτι είχαν να πουν για τους υπόλοιπους, αναδεικνύοντας στο τέλος τους εαυτούς τους ως τους σοφότερους και καλύτερους. Οι «λευκοί» μάγοι έλεγαν ότι εμείς ταιριάζουμε καλύτερα στην ψυχοσύνθεση του δυτικού ανθρώπου και ότι η γιόγκα είναι για τους ανατολίτες, άρα έλα σε μας, και πάει λέγοντας. Εκεί που όλοι τους φαίνονταν να συμφωνούν είναι ότι η Εκκλησία είναι ένα πράγμα νεκρό, χαζό, αξιολύπητο απολίθωμα, που δεν έχει γνώση, δύναμη, ζωή. Γενικά όμως άλλαζαν τις απόψεις τους ανάλογα με το συζητητή και την περίσταση. Κοιτούσαν ποιο ιδεολογικό πουκάμισο είναι στη μόδα σήμερα και το φορούσαν. Βέβαια δεν τα είχα αντιληφθεί πολύ νωρίς αυτά τα παιχνίδια προσηλυτισμού, ως ίσως όφειλα. Αλλά ήμουν βασικά απονήρευτος μέσα σ’όλη αυτήν τη διαφθορά. Περίεργο μεν, αλλά έτσι συνέβαινε…..\n……Μία από τις επόμενες μέρες πήγα. Πήρα το αυτοκίνητο και ανέβηκα στη βίλα του Πανοράματος, όπου στεγαζόταν τότε το άσραμ. Η μέρα ήταν ηλιόλουστη και το γρασίδι στεγνό. Στην πίσω αυλή καθόταν η Σουάμιτζι με μία ινδή σουάμι (=γιόγκι μοναχή). Η ξένη επισκέπτρια ήταν μελαχροινή με κοντά μαλλιά, όμορφη. Οι υπόλοιποι κάτοικοι του άσραμ περιφερόντουσαν γύρω τους σε μια απόσταση. Έψαχναν ευκαιρία να γνωρίσουν και να συνομιλήσουν με την «πνευματικά πολύ προοδευμένη» Ινδή σουάμι.\nΤης εξήγησε….Τη Σιβαμούρτι έψαχνα να βρω, όταν ανέβηκα.\nΜε τη Σιβαμούρτι δεν είχα ούτε αντιπάθειες ούτε συμπάθειες. Την είχα απομυθοποιήσει από την πρώτη φορά που την είχα δει. Στο ίδιο άσραμ στο παρελθόν περίμενα να τη δω. Όλος ο εκεί πληθυσμός περίμενε με ανυπομονησία την έξοδό της από το δωμάτιο. Μου φαινόταν λίγο χαζή η συμπεριφορά τους. Τα περισσότερα ήταν νεαρά άτομα. Βγήκε ξαφνικά από το δωμάτιο, όλο μεγαλοπρέπεια. Σαν βασιλιάς που βγαίνει να τον δοξάσουν οι υπήκοοί του, καθώς θα μοιράζει τα δώρα και τη εύνοιά του. Μόνο που αυτή είχε περισσότερο ανάγκη το θαυμασμό τους. Μου φάνηκε σαν κακοπαιγμένο θέατρο η ιστορία. Μου έριξε ένα λοξό σύντομο βλέμμα. Δεν ανταποκρίθηκα στο ρόλο του θαυμαστή, όπως ανέμενε το περιβάλλον, αλλά και η ίδια. Τους κοίταξα για λίγο και συνέχισα ν’ ασχολούμαι με τα σχέδιά μου. Δε με αφορούσε αυτό το θέμα. Το έργο ήταν στημένο στα μάτια μου.\nΣκαλώσαμε εδώ. Σκέφτηκα το γέροντα, τους μοναχούς…αυτά τα θεωρούσαν λάθος. Δεν υπάρχουν προηγούμενες ζωές. Ο άνθρωπος έχει αρχή και όχι τέλος, σύμφωνα με την ορθοδοξία. Είναι αθάνατος, αλλά έχει αρχή. Στη γέννησή του δημιουργείται ένα καινούργιο πρόσωπο που θα υπάρχει αιώνια. Μετά το θάνατο καταστρέφεται το σώμα, η ψυχή παραμένει συνειδητή ως πρόσωπο, ως Κώστας, ως Μαρία, και περιμένει κοντά στο Θεό την ανάσταση των νεκρών, που όλοι μας θα αποκτήσουμε ξανά πίσω τα σώματά μας. Αυτά τα σώματα θα μοιάζουν με το σώμα του αναστημένου Ιησού. Σώματα ένδοξα, αιώνια, άφθορα, χωρίς αρρώστια, πείνα, δίψα, ύπνο. Σώματα που κυριαρχούν στην ύλη και τους νόμους της. Σώματα πνευματικά. Όπως το σώμα του Χριστού, που περνούσε τις κλειστές πόρτες, που αναλήφθηκε στους ουρανούς, που ζωοποιήθηκε με την ανάσταση. «Πρωτότοκος των νεκρών εγένετο» ο Χριστός, και θα ακολουθήσει ολόκληρη η ανθρωπότητα, από τον πρώτο άνθρωπο, τον Αδάμ, μέχρι τον τελευταίο. Θα γίνουμε Θεοί κατά χάριν, με τη δύναμη του Θεού και τη δική μας προαίρεση. Δεν μπορούμε να κλέψουμε τη θέωση, ούτε να την «κατορθώσουμε» με αλλαζονικές προσπάθειες που στηρίζονται στις ανθρώπινες δυνάμεις. Η θέωση είναι δώρο της αγάπης του Θεού, που δεν ντράπηκε να γίνει όμοιός μας, για να μας ανοίξει το δρόμο που έκλεισε ο άνθρωπος. Είναι δώρο του Θεανθρώπου Χριστού που μας αποκαλεί αδελφούς Του «όστις γαρ αν ποιήσει το θέλημα του Πατρός μου του εν ουρανοίς, αυτός μου αδελφός και αδελφή εστίν» (Ματθ.12,50).\nΟ Εωσφόρος και αυτός τη θέωση επεθύμησε. Προσπάθησε να γίνει Θεός με κλεψιά και έγινε…Διάβολος. Ο Αδάμ στον παράδεισο τη θέωση επεθύμησε. Αλλά θέλησε να την αποκτήσει χωρίς το Θεό, παραβαίνοντας τους νόμους του Θεού και…καταστράφηκε. Έγινε από αθάνατος θνητός και παρέσυρε στην πτώση του την ανθρώπινη φύση και έτσι η ανθρώπινη φύση έχασε τη δόξα και τη δύναμή της και καταδυναστεύεται από το διάβολο, στη συμβουλή του οποίου υπήκουσε. Αυτά σκέφτηκα μέσα μου αστραπιαία.\n-Αυτοί δε γνωρίζουν. Βρίσκονται σ’ ένα κατώτερο επίπεδο.\nΕίχα στο νου μου το γέροντα. Είχε πιάσει από το χέρι έναν γενετής παράλυτο και τον έκανε βόλτα περπατώντας γύρω από την καλύβα. Είχε σταυρώσει έναν καρκινοπαθή στο στήθος που του είχαν αφαιρέσει τα ¾ από τα πνευμόνια του και του έλεγαν οι γιατροί ότι θα πεθάνει σε δυο βδομάδες, και τον είχε κάνει καλά. Μου έλεγε πράγματα που συνέβαιναν στο μέλλον. Τάιζε αρκούδες με το χέρι. Η φύση τον υπάκουε. Έβλεπε και συνομιλούσε με αγίους, αγγέλους, την Παναγία. Βρισκόταν σε μακρινά μέρη χωρίς να ταξιδεύει, και την άλλη στιγμή στο καλύβι του. Και δεν ήταν όλα αυτά που με έκαναν να φωνάξω όχι…Ήταν κάτι άλλο, βαθύτερο, πιο κρυφό… Ο Γέροντας ήταν Θεοφόρος. Κουβαλούσε το Θεό μέσα του. Στην καρδιά του, στην ψυχή του. Γύρω του ξεχυνόταν η Χάρις του Θεού που ο καθένας μας την καταλάβαινε σε διαφορετική ένταση και βάθος. Σ’ αυτόν έβρισκαν εφαρμογή τα λόγια του Χριστού «εάν τις αγαπά με, τον λόγον μου τηρήσει, και ο πατήρ μου αγαπήσει αυτόν, και προς αυτόν ελευσόμεθα και μονήν παρ’ αυτώ ποιήσωμεν» (Ιω.14,23). Ο Θεός είχε κάνει «σπίτι» του (μονήν) την καρδιά του γέροντα. «ο μένων εν εμοί καγώ εν αυτώ, ούτος φέρει καρπόν πολύν» (Ιω.15,5 ). Οι καρποί του γέροντα ξεχείλιζαν στις χιλιάδες ανθρώπων που τον επισκέπτονταν. Ο καθένας έλεγε την ιστορία του μετά με ευγνωμοσύνη.\nΗ κουβέντα σταμάτησε σ’ αυτήν τη διαφωνία. Σηκωθήκαμε και πήγε ο καθένας αλλού.\nΔε γνωρίζω με ποιον τρόπο ταυτόχρονα διήγειρε την ψυχή μου. Ένα μεγάλο ξαφνικό κύμα επιθυμίας όρμησε κατά πάνω και με προκαλούσε, με ωθούσε ν’απαντήσω « Είμαι με το Διάβολο».\nΞαφνιάστηκα, τα έχασα από την απρόσμενη αυτή επίθεση. Βρέθηκα ξαφνικά να προσπαθώ πάνω στη σανίδα της λογικής μου να ισορροπήσω σ’ αυτό το τεράστιο κύμα της επιθυμίας που κόντευε να με καταπιεί. Ταυτόχρονα ζούσα κάτι πρωτόγνωρο και προσπαθούσα να το καταλάβω, να μάθω τι μου γινόταν. Ήταν και η έκπληξη από την εκδήλωση αυτή της δύναμής της. «Ώστε είχε κάποιες δυνάμεις!» σκέφτηκα. «Έπρεπε να είμαι προσεκτικός μ’αυτήν». Συνέβαιναν πολλά πράγματα ταυτόχρονα και ξαφνικά. Καθόταν μπροστά μου και με κοίταζε γεμάτη ένταση. Είχε γίνει ένα βλέμμα.\nΚατόρθωσα να κυριαρχήσω πάνω σ’αυτήν την άλογη κίνηση της ψυχής μου, να μην υποκύψω και να πω αυτό που όντως είχα μέσα στο νου μου.\nΉθελα να συνεχίσω, αλλά το πρόσωπό της σκοτείνιασε ξαφνικά. Θυμός ήταν; απειλή ήταν; μίσος ήταν; Δεν πρόλαβα να ξεχωρίσω, γιατί έκανε απότομη μεταβολή, χωρίς να πει κουβέντα και έφυγε. Από τότε δεν την ξαναείδα…\nΜ’ έναν περίεργο τρόπο δεν κάθισα να βγάλω τα συμπεράσματα απ’ αυτήν τη συνάντηση και τη στιχομυθία παρά χρόνια αργότερα, όταν ήδη μου ήταν γνωστά. Αν το είχα κάνει τότε, ίσως να είχα γλυτώσει από πολλές ταλαιπωρίες.\nΑργότερα έμαθα κι άλλα πράγματα γι’ αυτήν. Ήταν από μικρή μαθήτρια του Γκουρού. Έκανε ένα ταξίδι σ’ όλο τον κόσμο, γυρίζοντας από άσραμ σε άσραμ, δίνοντας διαλέξεις και μαθήματα πάνω στη Γιόγκα. Τη θεωρούσαν πολύ προχωρημένη. Υψηλού επιπέδου. Ήταν από τις στενές μαθήτριες του Σατυανάντα. Αυτήν τη φήμη είχε και στο κεντρικό άσραμ της κίνησης, στο Μουνγκύρ της Ινδίας, όπως διαπίστωσα, όταν πήγα εκεί, λίγους μήνες μετά.\nΠηγή: Εκ του βιβλίου “Οι γκουρού ο νέος και Γέροντας Παΐσιος”


Ο παππούς Δημοσθένης και η Αλτσχάιμερ: Μία παρτίδα σκληρού πόκερ | HuffPost Greece\n25/06/2016 09:01 EEST | Updated 26/06/2017 08:12 EEST\nΟ παππούς Δημοσθένης και η Αλτσχάιμερ: Μία παρτίδα σκληρού πόκερ\nΑυτό που ο παππούς δεν είχε συνειδητοποιήσει είναι ότι το μυαλό του παρέμενε κοφτερό σαν ξυράφι όχι τόσο γιατί έτρωγε γκότζι μπέρις, αλλά κυρίως γιατί η γιαγιά Μαριγώ επί 80 χρόνια του μαγείρευε με βάση τις αρχές της αυθεντικής μεσογειακής διατροφής: άφθονα φρούτα, λαχανικά και όσπρια, ελάχιστες επεξεργασμένες τροφές, κοτόπουλο και ψάρι σε μέτριες ποσότητες, λίγο κόκκινο κρέας και μπόλικο αγνό παρθένο ελαιόλαδο. Σύμφωνα με τα όσα γνωρίζουμε μέχρι σήμερα, δεν υπάρχει μία τροφή που από μόνη της να μπορεί να μας προστατέψει από την Αλτσχάιμερ.\nΠώς μπορούμε να κρατήσουμε το μυαλό μας σε φόρμα μέχρι τα βαθιά μας γεράματα; Την απάντηση την έδωσε άθελά του ο παππούς Δημοσθένης - και οι πρόσφατες έρευνες έρχονται απλά να τον επιβεβαιώσουν. Μέσα από την προσωπική ιστορία του παππού Δημοσθένη, μαθαίνουμε τα 5 βήματα που οδηγούν στην πρόληψη της άνοιας. Και όλα αυτά, από τη σκηνή του 1ου TEDxChalkida που πραγματοποιήθηκε στις 14.5.2016.\nΔιαβάστε το κείμενο της ομιλίας:\nΈνα, δύο, τρία. Κάθε 3 δευτερόλεπτα, κάπου στον κόσμο, ένας άνθρωπος μαθαίνει από το γιατρό του ότι έχει Αλτσχάιμερ ή κάποια άλλη μορφή άνοιας. Και το να πρέπει να αντιμετωπίσεις μία διάγνωσή που αργά, αλλά σταθερά σου κλέβει τις αναμνήσεις, θολώνει το νου και αλλοιώνει την προσωπικότητά σου, είναι -ας μην κρυβόμαστε πίσω από το δάχτυλό μας- μία από τις πιο τρομακτικές καταστάσεις που μπορεί κανείς να κληθεί να διαχειριστεί.\nΗ αλήθεια είναι ότι βρισκόμαστε αντιμέτωποι με μία πολύ δυσάρεστη και δύσκολα διαχειρίσιμη πραγματικότητα. Αυτή τη στιγμή που μιλάμε, 46 εκατομμύρια άνθρωποι παγκοσμίως ζουν με άνοια και τα 3/4 από αυτούς έχουν νόσο Αλτσχάιμερ, που είναι και η συχνότερη μορφή της. H Αλτσχάιμερ μάλιστα είναι τόσο συχνή, που δεν αποκλείεται όλοι όσοι βρισκόμαστε τώρα σε αυτή την αίθουσα, κάποια στιγμή στη ζωή μας είτε να έχουμε στο περιβάλλον μας έναν άνθρωπο με Αλτσχάιμερ, είτε να διαγνωστούμε με αυτή.\nΠόσοι από εσάς θα θέλατε να ζήσετε μέχρι τα 90 σας; Σηκώστε τα χέρια σας παρακαλώ. Ωραία, οι περισσότεροι! Εύχομαι λοιπόν σε όλους μας κυριολεκτικά να τα εκατοστίσουμε! Θα πρέπει όμως να ξέρετε ότι αν τελικά τα καταφέρουμε, θα έχουμε περίπου 1 στις 3 πιθανότητες να εμφανίσουμε άνοια. Και αυτό γιατί όσο περισσότερα χρόνια ζούμε, τόσο περισσότερο αυξάνεται η πιθανότητα να νοσήσουμε.\nΘα ήταν πολύ βολικό να μπορούσα να σας πω ότι μιας και η Αλτσχάιμερ αφορά κυρίως τους ηλικιωμένους, εμείς είμαστε πολλοί νέοι για να νοιαστούμε, σωστά; Τα πράγματα όμως δεν είναι έτσι ακριβώς. Ποτέ δεν είναι πολύ νωρίς ή πολύ αργά για να ασχοληθούμε με τη φροντίδα της υγείας του εγκεφάλου μας. Η νόσος Αλτσχάιμερ μπορεί να προληφθεί. Αλλά για να κερδίσουμε τη μάχη με τη νόσο, θα πρέπει είμαστε πρόθυμοι να βγούμε έξω από την προσωπική μας ζώνη άνεσης, να εγκαταλείψουμε παλιές συνήθειες και να υιοθετήσουμε έναν φιλικό προς τον εγκέφαλο τρόπο ζωής.\nΣήμερα βρίσκομαι εδώ για να σας διηγηθώ μία αληθινή ιστορία: την ιστορία ενός πολύ αγαπημένου μου ανθρώπου που επέλεξε να παραμείνει υγιής μέχρι τα βαθιά του γεράματα. Γιατί η υγεία είναι πάνω απ' όλα μία προσωπική επιλογή, μία επιλογή που καλούμαστε να κάνουμε κάθε μέρα.\nΑυτός είναι ο παππούς Δημοσθένης, ο παππούς της μητέρας μου. Εκτός από λατρεμένος παππούλης, για μένα υπήρξε και ένας άνθρωπος που με επηρέασε πολύ στη ζωή και τις επιλογές μου. Ο προπάππους μου γεννήθηκε το 1915 σε ένα μικρό παραθαλάσσιο χωριό της Πελοποννήσου και ήταν το τελευταίο από τα τρία παιδιά μίας φτωχής, αγροτικής οικογένειας. Τα χρόνια τότε ήταν πολύ δύσκολα. Η αγάπη του για τα γράμματα ήταν μεγάλη, όμως η ανάγκη για επιβίωση ήταν ακόμα μεγαλύτερη. Έτσι, το καλοκαίρι της δευτέρας δημοτικού εγκατέλειψε για πάντα το σχολείο και ξεκίνησε να δουλεύει στα χωράφια μαζί με τους γονείς και τα αδέλφια του.\nΣε όλη του τη ζωή ήταν αεικίνητος, γι' αυτό και παρέμενε σε πολύ καλή φυσική κατάσταση. Ως παιδί, από ανάγκη, έπρεπε να περπατά καθημερινά 2 χιλιόμετρα μέχρι την πιο κοντινή πηγή για να γεμίσει με νερό το μπιτόνι και άλλα τόσα για να το κουβαλήσει μέχρι το σπίτι. Ως ενήλικας, από επιλογή, δεν αγόρασε ποτέ αυτοκίνητο, αλλά επέμενε να κυκλοφορεί με τα πόδια ή με το ποδήλατο. Ως παππούς, από φόβο μήπως συναντήσει τον Άγιο Πέτρο πριν την ώρα του όπως έλεγε, κολυμπούσε χειμώνα καλοκαίρι και κάθε απόγευμα περπατούσε από τη μία άκρη του χωριού μέχρι την άλλη, απολαμβάνοντας μία υπέροχη θέα. Για τον ίδιο λόγο, δεν κάπνιζε, φρόντιζε ολομόναχος το περιβόλι και το κοτέτσι του και κοιμόταν οπωσδήποτε 7 με 8 ώρες την ημέρα. Ο παππούς σεβόταν το σώμα του και εκείνο ανταπέδωσε τη φροντίδα του, επιτρέποντάς του να είναι γερός, δυνατός και ανεξάρτητος μέχρι τα 90 του.\nΑναγνωρίζετε αυτό το φυτό; Η επίσημη ονομασία του είναι «Λύκιον το βάρβαρον» ή «Λύκιον το κοινόν» και είναι το φυτό από το οποίο προέρχονται τα γκότζι μπέρις, που τελευταία είναι στη μόδα. Χάριν συντομίας, θα μου επιτρέψετε να αναφέρομαι σε αυτό το φυτό ως... γκοτζιμπεριά! Η γκοτζιμπεριά, λοιπόν, ανήκει στην οικογένεια των Σολανίδων και είναι ένα ξυλώδες, πολυετές φυτό, ιθαγενές στην Ασία. Η συγκεκριμένη όμως γκοτζιμπεριά μεγαλώνει ανάμεσα σε λεμονιές και πορτοκαλιές στην εξωτική Λυκοποριά Κορινθίας!\nΟ λόγος είναι ο εξής: πριν από κάποια χρόνια, ο παππούς Δημοσθένης διάβασε σε μια εφημερίδα ότι τα γκότζι μπέρις ανήκουν στις υπερτροφές που προστατεύουν από τη νόσο Αλτσχάιμερ. Και πείστηκε! Έτσι λοιπόν, έβαλε λυτούς και δεμένους να του βρουν ένα δενδρύλλιο γκοτζιμπεριάς, το οποίο και πράγματι βρήκε και φύτεψε στο περιβόλι του. Φανταστείτε την έκπληξή μας όταν ένα μεσημέρι του Αυγούστου, κάτω από την κληματαριά στην αυλή των παππούδων μας, παιδιά, εγγόνια και δισέγγονα μοιραστήκαμε μία σχεδόν εξωπραγματική εμπειρία: παρακολουθήσαμε την προγιαγιά μας τη Μαριγώ, μια κλασσική γιαγιά με τσεμπέρι και μαγκουρίτσα, να φέρνει όλο περηφάνεια στο τραπέζι ένα καρβέλι ψωμί που είχε ζυμώσει με τα χεράκια της, το ταψί με τα γεμιστά κατευθείαν από τον ξυλόφουρνο και fusion χωριάτικη σαλάτα με γκότζι μπέρις!\nΑυτό που ο παππούς δεν είχε συνειδητοποιήσει είναι ότι το μυαλό του παρέμενε κοφτερό σαν ξυράφι όχι τόσο γιατί έτρωγε γκότζι μπέρις, αλλά κυρίως γιατί η γιαγιά Μαριγώ επί 80 χρόνια του μαγείρευε με βάση τις αρχές της αυθεντικής μεσογειακής διατροφής: άφθονα φρούτα, λαχανικά και όσπρια, ελάχιστες επεξεργασμένες τροφές, κοτόπουλο και ψάρι σε μέτριες ποσότητες, λίγο κόκκινο κρέας και μπόλικο αγνό παρθένο ελαιόλαδο. Σύμφωνα με τα όσα γνωρίζουμε μέχρι σήμερα, δεν υπάρχει μία τροφή που από μόνη της να μπορεί να μας προστατέψει από την Αλτσχάιμερ. Αυτή την ιδιότητα δεν την έχουν ούτε τα γκότζι μπέρις, ούτε το κάρυ, ούτε ο κρόκος Κοζάνης, ούτε η ρέγκα, ούτε η σαμπάνια - ναι, το ακούσαμε κι αυτό! Αν θέλουμε να τρώμε «έξυπνα», τότε θα πρέπει να αρχίσουμε μαγειρεύουμε όπως μαγείρευαν οι γιαγιάδες και οι προγιαγιάδες μας και να υιοθετήσουμε τις διατροφικές τους συνήθειες.\nΣτη ζωή του, ο παππούς Δημοσθένης έκανε πολλές δουλειές. Υπήρξε αγρότης, οικοδόμος, αγροφύλακας, νεωκόρος, χασάπης και, στην ανάγκη, βοηθός ιατροδικαστή στο χωριό! Ξέρω ότι με τους περισσότερους από εσάς κάνουμε τον ίδιο συνειρμό, θα προσπεράσω όμως τις ανατριχιαστικές λεπτομέρειες και θα σταθώ στο εξής: με μόνο 2 χρόνια εκπαίδευσης και έχοντας ασχοληθεί αποκλειστικά με χειρωνακτικά επαγγέλματα, ο παππούς μου έχασε αυτομάτως την προστασία ενάντια στην άνοια που αποδεδειγμένα προσφέρουν δύο παράγοντες: το υψηλό μορφωτικό επίπεδο και η ενασχόληση με διανοητικά απαιτητικά επαγγέλματα.\nΥπάρχει όμως κι ένας τρίτος παράγοντας που φαίνεται να παίζει ακόμα σημαντικότερο ρόλο στην πρόληψη της άνοιας: τα χόμπι, οι δραστηριότητες δηλαδή με τις οποίες γεμίζουμε τον ελεύθερο χρόνο μας. Και αυτό τον παράγοντα, ο παππούς τον αξιοποίησε στο έπακρο. Δεν σταμάτησε ποτέ να μαθαίνει. Το ότι πήγε στο σχολείο μόνο για 2 χρόνια γι' αυτόν δεν υπήρξε εμπόδιο, αλλά πρόκληση. Διάβαζε με πάθος οτιδήποτε έπεφτε στα χέρια του, από τα σχολικά βιβλία των παιδιών του και εφημερίδες, μέχρι λογοτεχνικά βιβλία και βίους αγίων.\nΌσο πλησίαζε προς τη σύνταξη και το πρόγραμμά του αποφορτιζόταν από ευθύνες, τόσο το γέμιζε με καινούρια ενδιαφέροντα. Για παράδειγμα, τη μία χρονιά ζήτησε από έναν συγχωριανό του να του μάθει να πλέκει στο χέρι ψάθινες καρέκλες και με αυτό ασχολήθηκε για πολλούς μήνες. Μια άλλη χρονιά, έφτιαξε για όλα τα κορίτσια της οικογένειας χαλάκια από πολύχρωμα ρέλια που περίσσευαν στη γιαγιά Μαριγώ. Και έγραφε, έγραφε ασταμάτητα! Έφτιαχνε λίστες με τις υποχρεώσεις του, κρατούσε ημερολόγιο, σημείωνε τις σκέψεις και τις ιδέες του... Μα αυτό που για μένα είναι μία από τις ομορφότερες παιδικές μου αναμνήσεις, είναι ότι έγραφε σε μικρά χρωματιστά χαρτάκια γρίφους, παροιμίες, γλωσσοδέτες, για να διασκεδάζει εμάς, τα δισέγγονά του τα μεσημέρια του καλοκαιριού που δεν θέλαμε να κοιμηθούμε.\nΑν είχαμε έναν τρόπο να δούμε τι συνέβαινε μέσα στον εγκέφαλο του παππού κάθε φορά που καταπιανόταν με μία καινούρια δραστηριότητα, τι θα βλέπαμε; Το θέαμα θα ήταν μαγικό, θα παρατηρούσαμε κάτι που μέχρι πριν λίγες δεκαετίες ούτε καν θα φανταζόμασταν ότι μπορεί να συμβαίνει. Θα βλέπαμε να γεννιούνται δεκάδες νέα κύτταρα και καινούριες συνδέσεις μεταξύ των κυττάρων. Έτσι ο παππούς, βάζοντας τον εγκέφαλό του στη διαδικασία να μαθαίνει κάθε μέρα καινούρια πράγματα, σιγά σιγά δημιούργησε ένα νοητικό «κομπόδεμα», ένα νοητικό απόθεμα, ένα πλεόνασμα δηλαδή κυττάρων και μονοπατιών μεταξύ των κυττάρων, που θα μπορούσαν να αντικαταστήσουν τα κύτταρα και μονοπάτια που θα καταστρέφονταν αν κάποια στιγμή, η Αλτσχάιμερ του χτυπούσε την πόρτα.\nΟ προπάππους μου είχε την ευλογία να αποκτήσει 4 παιδιά, 10 εγγόνια, 18 δισέγγονα και πολλούς αγαπημένους φίλους. Ο παππούς Δημοσθένης έδινε απλόχερα την αγάπη του και την έπαιρνε πίσω πολλαπλάσια. Ήταν εκεί για να βοηθήσει τον αγράμματο συγχωριανό του να γράψει γράμμα στο γιο του που ήταν μετανάστης στην Αυστραλία. Ήταν εκεί για να στηρίξει τις κόρες του να φτιάξουν τα δικά τους σπιτικά. Και ήταν εκεί για να εμπνεύσει τη δίψα για μάθηση στα εγγόνια και τα δισέγγονά του. Και για αντάλλαγμα, ποτέ, ούτε μία μέρα, δεν έμεινε μόνος.\nΗ μεγάλη του αδυναμία όμως, ήταν η γιαγιά Μαριγώ, η οποία υπήρξε το στήριγμά του για 83 ολόκληρα χρόνια! Ναι, οι αγάπες αυτές υπάρχουν και είναι αληθινές. Αυτό είναι ένα από τα πολλά δημοτικά τραγούδια που ο παππούς έγραψε για τη γιαγιά. Το συγκεκριμένο μάλιστα τραγούδι δεν το έγραψε όταν ήταν φρεσκοερωτευμένοι, αλλά στα 65 του και έχει τον σαφέστατο νομίζω τίτλο «Τη Μαριγώ αγάπησα». Σας διαβάζω την αρχή του: «Tη Μαριγώ αγάπησα στεφάνι να της βάλω. Η Μαριγώ είναι μικρή, δεν ξέρω τι να κάμω». Στην πραγματικότητα βέβαια, η γιαγιά δεν ήταν και τόσο μικρή όταν γνωρίστηκαν. Για την ακρίβεια, ήταν 6 ολόκληρα χρόνια μεγαλύτερη από τον παππού, πράγμα που εκείνη την εποχή την έκανε μάλλον μεγαλοκοπέλα, αλλά αυτό ήταν το αγαπημένο του πείραγμα στη γιαγιά.\nΑκούγοντας τη διαδρομή του, μπορείτε να μαντέψετε τι ήταν αυτό που έκανε τον προπάππου μου έναν αληθινά ευτυχισμένο άνθρωπο; Τι είναι αυτό που μπορεί να κάνει ευτυχισμένο τον καθένα από εμάς; Εδώ και 75 χρόνια, το Πανεπιστήμιο του Harvard διεξάγει τη μεγαλύτερη στο είδος της μελέτη η οποία αναζητά τον παράγοντα που περισσότερο από οποιονδήποτε άλλο φέρνει την ευτυχία. Σύμφωνα με τα αποτελέσματα της μελέτης, αυτό που μας κάνει να είμαστε ευτυχισμένοι, αλλά και υγιείς, είναι οι αληθινές, ουσιαστικές σχέσεις. Οι άνθρωποι που είναι συνδεδεμένοι με την οικογένεια, με φίλους και με την κοινότητα, οι άνθρωποι που έχουν σχέσεις στις οποίες ξέρουν ότι μπορούν να βασιστούν αν κάτι πάει στραβά, ζουν περισσότερα χρόνια, είναι πιο ευτυχισμένοι και παραμένουν υγιείς σωματικά και διανοητικά για μεγαλύτερο διάστημα.\nΟ παππούς μου χωρίς να το ξέρει, επέλεξε έναν τρόπο ζωής φιλικό προς τον εγκέφαλο. Το πόσο εύστοχες ήταν οι επιλογές του επιβεβαιώθηκε όταν το 2014 η Παγκόσμια Εταιρεία για τη νόσο Αλτσχάιμερ ανακοίνωσε τα 5 βήματα για την πρόληψη της άνοιας. Φρόντισε την καρδιά σου. Γυμνάσου. Ακολούθησε μία υγιεινή διατροφή. Κράτησε το μυαλό σου σε φόρμα. Μη μένεις μόνος. Κι έτσι, παρέμεινε υγιής και διαυγέστατος μέχρι τα 95 του.\nΤο επόμενο καλοκαίρι όμως, λίγο πριν τα 96α γενέθλιά του, συνέβη κάτι που κανένας δεν περίμενε ότι θα συμβεί: Ο παππούς διαγνώστηκε με νόσο Αλτσχάιμερ. Πόσο άδικο μπορεί να είναι αυτό; Όλοι έλεγαν, μα τι πήγε στραβά; Αυτός ο άνθρωπος σε όλη του τη ζωή έκανε ότι περνούσε από το χέρι του για να είναι υγιής. Τι παραπάνω θα έπρεπε να έχει κάνει για να αποφύγει την Αλτσχάιμερ;\nΗ δυσάρεστη αλήθεια είναι ότι μπορεί να κάνεις τα πάντα σωστά και πάλι να πάθεις Αλτσχάιμερ. Η νόσος Αλτσχάιμερ είναι μία πάθηση που οφείλεται τόσο στα γονίδια, όσο και στον τρόπο ζωή μας. Για την γενετική προδιάθεση που μπορεί κάποιοι από εμάς να έχουμε, δυστυχώς δεν μπορούμε να κάνουμε απολύτως τίποτα. Από την άλλη πλευρά, αλλάζοντας τις καθημερινές μας συνήθειες, μπορούμε να μειώσουμε σε μεγάλο βαθμό την πιθανότητα να εμφανίσουμε τη νόσο - δεν μπορούμε όμως και να την εξαλείψουμε.\nΚαι ίσως σκεφτείτε, μα είναι αυτό αρκετό; Αξίζει τον κόπο να μπω στη διαδικασία να αλλάξω τον τρόπο ζωής μου απλά και μόνο για να μειώσω την πιθανότητά μου να αρρωστήσω; Ως επαγγελματίας υγείας που εργάζεται καθημερινά με ανθρώπους με άνοια και τις οικογένειές τους εδώ και 16 χρόνια, μα πάνω απ' όλα ως άνθρωπος που φοβάται την Αλτσχάιμερ όσο κι εσείς, θα σας απαντήσω με το χέρι στην καρδιά:ναι, αξίζει.\nΠαρά το γεγονός ότι 2 χρόνια πριν φύγει από τη ζωή ο παππούς μου διαγνώστηκε με Αλτσχάιμερ, αυτή την παρτίδα πόκερ με τη νόσο την κέρδισε. Γιατί αν δεν είχε κάνει όλη αυτή την προσπάθεια να κρατήσει τον εγκέφαλό του υγιή, μπορεί να είχε αρχίσει να ξεχνά στα 80 ή στα 70 ή στα 65 του. Γιατί αν είχε διανύσει μια διαδρομή 15 χρόνων με αυτή τη διάγνωση, είναι απολύτως βέβαιο ότι στο τέλος της, δεν θα μπορούσε πια να αναγνωρίσει ούτε καν τα αγαπημένα του πρόσωπα, ενώ τώρα η μόνη δυσκολία που βίωσε ήταν ότι ξεχνούσε πού και πού τα πρόσφατα γεγονότα και καμιά φορά, δεν θυμόταν τα ονόματα των συγχωριανών του. Και γιατί ακολουθώντας τα βήματα για την πρόληψη της άνοιας, ο παππούς μου πρόσθεσε όχι μόνο χρόνια στη ζωή του, αλλά κυρίως, ζωή στα χρόνια του.\nΘα σας αφήσω με αυτό: η νόσος Αλτσχάιμερ μπορεί να προληφθεί. Με τα σημερινά δεδομένα, το να υιοθετήσουμε ένα φιλικό προς τον εγκέφαλο τρόπο ζωής μας είναι αυτό που μας δίνει τις καλύτερες πιθανότητες να μην πάθουμε Αλτσχάιμερ. Και αυτό, δεν είναι απλά το μυστικό για έναν υγιή εγκέφαλο. Είναι το μυστικό για μία γεμάτη και ευτυχισμένη ζωή.\nPLUS: Όλγα Λυμπεροπούλου trainyourbrain.gr εγκέφαλος άνοια Αλτσχάιμερ πρόληψη Υγεία Ειδησεις\nΑπό τα 16 της έλεγε ψέματα σε άτεκνα ζευγάρια ότι ήταν έγκυος και ότι θα τους έδινε το παιδί της


Σκέψεις σε λόγιαΟ κύκλος της ζωής\nΚλείνουν κύκλοι αποχαιρετάς, φεύγουν άνθρωποι αποχαιρετάς, πεθαίνουν άνθρωποι αποχωρίζεσαι. Όλη μας η ζωή ένα καλώς ήρθες και ένα αντίο, ένα καλώς το κι ένα γεια χαρά, ένα να ζήσει κι ένα καλό ταξίδι.\nΠόση σιωπή χωρά και πόση περισσεύει για εκείνη τη στιγμή της σφιχτής αγκαλιάς, πόση για του παγωμένου χαμόγελου; Πόση για εκείνη, που ξαφνικά μένεις μόνος να μετράς συναισθήματα, συζητήσεις, βλέμματα, αγγίγματα, σιωπές κάτω από ήλιους και φεγγάρια κάτω από ανατολές και δύσεις.\nΚάτι μένει, κάτι αποσχίζεται, κάτι σε σφίγγει στο λαιμό. Εκεί, στην επαναλαμβανόμενη μοναξιά σου, εκεί στις σκέψεις που μόνο εσύ ακούς, όμως στην ουσία μόνο τις αισθάνεσαι γιατί είναι μέσα σου, στην άφωνη λαλιά σου. Λίγο χθες κρατάς, λίγο τώρα ξεφυσάς, λίγο ακόμη η ζωή σου προχωρά.\nΚαι τώρα; Πάει κι αυτό τελείωσε, πέρασε; Περνούν οι ζωές μας άλλοτε διασταυρώνονται άλλοτε ενώνονται κι άλλοτε στέκονται εμπόδιο η μία στην άλλη! Κάτι αφήνεις, κάτι παίρνεις, κάτι δίνεις, κάτι θυμάσαι και κάτι λησμονείς.\nΈτσι ζεις έτσι συνεχίζεις, εκεί μόνος μια βροχερή νύχτα, μια ηλιόλουστη ημέρα. Τίποτα δεν μπορεί να σταματήσει αυτή τη ροή, μόνο εσύ σε μια στιγμή αλλοφροσύνης, μόνο ο χρόνος σε μια στιγμή που ήταν για να ‘ρθει, μόνο η ζωή, που οι σοφοί λένε πως ξέρει καλλίτερα! Ο ακούραστος κύκλος της ζωής που μας μαθαίνει τα βήματα κάθε φορά από την αρχή.\nΚαλή σου νύχτα ζωή, καλή σου μέρα αύριο, αντίο χθες, το εδώ και τώρα μου ποτέ δεν θα είναι το ίδιο. Τα δάκρυα στέγνωσαν και οι δείκτες σταμάτησαν, εκεί, που κανείς μας δεν πρόφτασε να φτάσει κιας μην τελείωσε ακόμη ο δικός του κύκλος ζωής!\nΕτικέτα: ζωή, μέρα, νύχτα, ροή


Παρασκευή, 16 Μαΐου 2014 20:24\nΗ μύλη κύηση, ICD - 10 O01, D39.2 είναι μια ανώμαλη μορφή κύησης κατά την οποία ένα μη βιώσιμο γονιμοποιημένο ωάριο εμφυτεύεται στη μήτρα και θα αποτύχει να ολοκληρωθεί η κύηση.\nΜάθετε όλες τις πληροφορίες από τους συνεργάτες μας για την εξατομικευμένη θεραπεία της τροφοβλαστικής νόσου της κύησης, πατώντας εδώ.\nΜερικές φορές υπάρχουν συμπτώματα υπερθυρεοειδισμού λόγω των εξαιρετικά υψηλών επιπέδων της hCG, η οποία μπορεί να μιμηθεί την φυσιολογική θυρεοειδοτρόπο ορμόνη ( TSH).\n-Σε προχωρημένη διεισδυτική νόσο γίνεται χειρουργείο, ακτινοθεραπεία με χημειοθεραπεία σε ηπατοικές και εγκεφαλικές μεταστάσεις.\nΗ χοριακή γοναδοτροπίνη συμπεριφέρεται σαν την TSH και συμβαίνει υπερθυρεοειδισμός σε μεταστατική νόσο. Γίνεται έλεγχος θυρεοειδή και σε ελαφρή υπερθυρεοειδισμό χορηγείται προπυλθιουρακίλη ή μεθιμαζόλη. Σε σοβαρές περιπτώσεις χορηγείται προπανολόλη και διάλυμα LUGOL'S.\nΔιαβάστηκε 7427 φορές Τελευταία τροποποίηση στις Πέμπτη, 23 Μαρτίου 2017 15:14\nΠερισσότερα σε αυτή την κατηγορία: « Οι στρωματικοί όγκοι γαστρεντερικού συστήματος μοντέλο στοχευόμενης θεραπείας Τα πεπτίδια στη θεραπεία του καρκίνου »


Κολπίτιδα στις διακοπές! - ananeosi.gr\nΕίσαι ακριβώς στη μέση των διακοπών σου. Ακολούθησε μερικές συμβουλές για να αντιμετωπίσεις το ενοχλητικό πρόβλημα...\nαντιμετωπίστε την κολπιτιδακολπίτιδαΚολπιτιδα στις διακοπες!\nΕίσαι διακοπές… και δυστυχώς αρχίζεις να εντοπίζεις ένα προς ένα, τα ενοχλητικά συμπτώματα της φαγούρας, του ερεθισμού, της αύξησης των κολπικών υγρών, που υποδεικνύουν ότι κάτι συμβαίνει με τη γυναικολογική σου υγεία. Το χειρότερο; Είσαι ακριβώς στη μέση των διακοπών σου. Ακολούθησε μερικές συμβουλές για να αντιμετωπίσεις το ενοχλητικό πρόβλημα, ώστε να επηρεαστεί στο ελάχιστο η καλή σου διάθεση:\nΠρώτα από όλα τηλεφώνησε στον γιατρό σου. Ανάλογα με τα συμπτώματα που θα του περιγράψεις, ενδεχομένως να σου δώσει μία αντιβίωση ευρέως φάσματος, για να μπορέσεις να αντιμετωπίσεις τα πρώτα συμπτώματα της κολπίτιδας. Σε καμία περίπτωση, δεν πρέπει να πάρεις μόνη σου οποιαδήποτε αντιβίωση και φυσικά θα πρέπει να ακολουθήσεις κατά γράμμα τις οδηγίες του γιατρού σου.\nΚάνε κολπικές πλύσεις με χαμομήλι και χρησιμοποίησε ήπια καθαριστικά για την ευαίσθητη περιοχή. Καλό είναι να αποφύγεις τα αφρόλουτρα που προσφέρουν τα ξενοδοχεία και να προμηθευτείς από το φαρμακείο ένα υγρό με ήπια αντισηπτική δράση.\nΜην το παρακάνεις με τα μπάνια, μην μπαινοβγαίνεις στη θάλασσα και φρόντισε να μην μένεις με βρεγμένο μαγιό πολλή ώρα.\nΠεριόρισε το αλκοόλ, ειδικά εάν παίρνεις αντιβίωση θα πρέπει να το αποφύγεις εντελώς.\nΒάλε στη διατροφή σου τα γαλακτοκομικά με προβιοτικά που ενισχύουν τη φυσική χλωρίδα του κόλπου.\nΠροσπάθησε να φοράς βαμβακερά εσώρουχα και αέρινα ρούχα, ώστε να μην υπάρχει εφίδρωση στη γεννητική περιοχή.\nαντιμετωπίστε την κολπιτιδακολπίτιδαΚολπιτιδα στις διακοπες!λυσεις για την κολπιτιδαΠες αντίο στην κολπίτιδα!\nΠλύσεις ευαίσθητης περιοχής με ειδικά προϊόντα


Ομαδική εργασία-κολάζ με τα «Μαγικά Πινέλα».\nΆλλη μία κοινή δράση με την ομάδα των νηπίων έλαβε χώρα στο χώρο του παιδικού σταθμού στις 9 Δεκεμβρίου. Επρόκειτο για το βιωματικό πρόγραμμα ανάπτυξης της συναισθηματικής νοημοσύνης με τίτλο «Ξυπνώ τα συναισθήματά μου».\nΣτόχος του προγράμματος ήταν τα παιδιά να αναπτύξουν ένα πρωταρχικό επίπεδο συναισθηματικής επίγνωσης και να γνωρίσουν τη σχέση μεταξύ συναισθήματος και συμπεριφοράς μέσα από τις βιωματικές δραστηριότητες του προγράμματος, οι οποίες ήταν κουκλοθέατρο, δραματοποίηση, ζωγραφική, μουσικοκινητικό παιχνίδι.\nΕπεξεργασία του συναισθήματος του θυμού μέσα από την απεικόνιση του ηφαιστείου.\nΤέλος, λίγες μέρες πριν από τα Χριστούγεννα σε συνεργασία με την παιδαγωγό των «Μαγικών Πινέλων» συζητήσαμε για τα ήθη και τα έθιμα της Ελλάδας την περίοδο των Χριστουγέννων. Ανταλλάξαμε πληροφορίες για τα έθιμα που ήδη γνωρίζαμε, παρακολουθήσαμε το βίντεο «Χριστουγεννιάτικα και Πρωτοχρονιάτικα Έθιμα» και δείξαμε διάφορες εικόνες σχετικές με το θέμα, καθώς αναζητήσαμε επίσης συνταγές στο διαδίκτυο. Η συνεργασία των προ-νηπίων με τα νήπια σε τέτοιες διαδικασίες δημιουργεί θετικές εμπειρίες, καθώς η επαφή με παιδιά λίγο μεγαλύτερης ηλικίας συμβάλλει στη διεύρυνση των γνώσεών τους.\nΝήπια και προνήπια γράφουν τη συνταγή και ζωγραφίζουν τα υλικά της συνταγής.\nΚαθώς ο μήνας προχωρούσε, τα Χριστούγεννα πλησίαζαν όλο και περισσότερο. Εφόσον είχαμε ήδη ξεκινήσει να προετοιμαζόμαστε για την χριστουγεννιάτικη γιορτή, ξεκίνησαν και οι χριστουγεννιάτικες κατασκευαστικές δραστηριότητες.\nΤα παιδιά είχαν την ευκαιρία να επεξεργαστούν και να χρησιμοποιήσουν ποικιλία υλικών (πηλός, τέμπερες, χρυσόσκονες), αλλά και εργαλείων, για να ολοκληρώσουν τις χειροτεχνίες τους (ψαλίδι, πινέλα, βούρτσα, γλωσσοπίεστρα, κόλλες). Οι δημιουργικές δραστηριότητες ενισχύουν την ανάπτυξη της φαντασίας τους, της αισθητικής τους αντίληψης, διατηρείται το ενδιαφέρον τους, καθώς και εξελίσσονται οι ήδη κατακτημένες δεξιότητές τους.\nΚατασκευή στολιδιού για το χριστουγεννιάτικο παζάρι (bazaar).\nΚατασκευή χιονάνθρωπου από μανταλάκι. Τα παιδιά έβαψαν το μανταλάκι και ύστερα προσέθεσαν τις λεπτομέρειες, στολίζοντάς το.\nΧρήση βούρτσας πιάτων για την δημιουργία στεφανιού για τη χριστουγεννιάτικη κάρτα μας.\nΒάψιμο γλωσσοπίεστρων για κατασκευή στολιδιού-χιονονιφάδας.\nΔιακόσμηση στολιδιού με χρυσόσκονη.\nΚατασκευή στολιδιού Αγ.Βασίλη από πηλό και χρήση τέμπερας για τις λεπτομέρειες.\nΕπιπροσθέτως, παιδιά ενθαρρύνθηκαν να γράψουν στην χριστουγεννιάτικη κάρτα τους ευχές. Η παιδαγωγός ήταν δίπλα στα παιδιά περιγράφοντας πώς μπορούν να γράψουν το γράμμα ή σε ποιο όνομα συμμαθητών μπορεί να υπάρχει, ώστε να το δουν και να το γράψουν. Έτσι, τα παιδιά μπαίνουν στη διαδικασία να αναγνωρίζουν γράμματα και να ψάχνουν να τα βρίσκουν σε άλλες λέξεις, ενώ εξοικειώνονται με τη φορά της γραφής.\nΕνθάρρυνση για γραφή ευχών στην χριστουγεννιάτικη κάρτα.\nΤέλος, ολοκληρώνοντας τις καλλιτεχνικές δημιουργίες υπήρχε επιθυμία και ανυπομονησία να φέρουμε και το χριστουγεννιάτικο κλίμα στην τάξη μας. Τα παιδιά έκοψαν κύκλους-μπάλες και τους κόλλησαν στο παράθυρό μας, για να στολίσουμε το δέντρο μας, διαμορφώνοντας ένα ευχάριστο και οικείο περιβάλλον.\nΚόψιμο κύκλων για χριστουγεννιάτικες μπάλες.\nΤο χριστουγεννιάτικο δέντρο μας στο παράθυρο.


Οταν γινόταν αγώνας για την ίδρυση πανεπιστημίου στην Κέρκυρα τα επιχειρήματα ήταν σοβαρότατα: Η ύπαρξη ενός σημαντικότατου ιστορικού αρχείου -του σημαντικότερου μετά τα Γενικά Αρχεία του Κράτους- μπορούσε να εξασφαλίσει πρωτογενή έρευνα σε φοιτητές Ιστορικού Τμήματος, αλλά και τη δυνατότητα σοβαρής επιτόπιας μελέτης και άσκησης υποψήφιων αρχαιονόμων. Γι’ αυτό και τελικά δημιουργήθηκαν εκεί Τμήματα Ιστορίας και Αρχαιονομίας.\nΕλλη Γιωτοπουλου – Σισιλιανου – Ομ. καθηγήτρια πανεπιστημίου, πρώην μέλος του Παιδαγωγικού Ινστιτούτου (1965-1967)\nΓράφει ο κ. Π. Μανδραβέλης ότι «αυτό που ενδιαφέρει τους πολίτες είναι τα προβλήματα και πολιτική θεωρούν τις προτάσεις για επίλυσή τους…» («Κ», 16/9/09) και ότι οι δημοσιογράφοι «αντί να ασχολούνται με τα προβλήματα του τόπου, ασχολούνται με τα «σου ‘πα, μου λες», των πολιτικών, για το με ποιον συζητάει ο ένας και με ποιον έφαγε ο άλλος» και ως «χαρακτηριστικό παράδειγμα» για το τελευταίο φέρνει την «ιστορία του κ. Σημίτη με τα ψηφοδέλτια του ΠΑΣΟΚ» («Κ», 17/9/09).\n– Είναι και σε ποιο βαθμό «απολύτως σαφή» (όπως η ίδια η «Κ» έχει ζητήσει);\n– Συμφωνούν και σε ποιο βαθμό με όσα η Ευρωπαϊκή Επιτροπή απαιτεί και οι έγκυροι ευρωπαϊκοί και διεθνείς οργανισμοί έχουν υποδείξει;\n– Η «ιστορία του κ. Σημίτη με τα ψηφοδέλτια του ΠΑΣΟΚ», στην οποία, μέσα σε έξι μέρες, αφιερώθηκαν έξι άρθρα, τρία του κ. Μανδραβέλη και τρία άλλων συντακτών (που ασχολήθηκαν μάλιστα με τα επιφαινόμενα και όχι με την ουσία της διαφωνίας των κ. Σημίτη και Παπανδρέου – διαφορές ίσως των δύο ανδρών πάνω στα οικονομικά μέτρα που απαιτεί η αντιμετώπιση της κρίσης).\n– Αν στο ψηφοδέλτιο Επικρατείας της Ν.Δ. πρέπει να περιληφθούν οι κ. Εβερτ, Σιούφας και Σουφλιάς ή, αντί αυτών, τρεις «νέες προσωπικότητες».\n– Η απόφαση του πρωθυπουργού να ζητήσει πρόωρες εκλογές (οκτώ άρθρα από τις 3 έως τις 17 Σεπτεμβρίου).\n– Πώς διεξήχθη η συνέντευξη Τύπου του κ. Καραμανλή στη Θεσσαλονίκη.\n– Τα επικείμενα «ντιμπέιτ» μεταξύ των κομματικών αρχηγών.\n– Αν μετά τις εκλογές θα παραμείνει αρχηγός της Ν.Δ. ο κ. Καραμανλής.\n– Ο αποκλεισμός του κ. Τσιτουρίδη από τα ψηφοδέλτια της Ν.Δ.\n– Ο αποκλεισμός στελεχών της Ν.Δ. από τα ψηφοδέλτιά της.\n– Τα αίτια της πτώσης της Ν.Δ. στα γκάλοπ.\n– Οι προεκλογικές αφίσες και τα φυλλάδια που ρυπαίνουν το περιβάλλον κ.λπ.\n– Η απαγόρευση των γκάλοπ τις δύο τελευταίες εβδομάδες πριν από τις εκλογές.\nΘα προσέφερε μεγάλη υπηρεσία στους πολίτες και στον τόπο η «Κ» αν, στο διάστημα μέχρι τις εκλογές, παρουσίαζε αξιολογήσεις συνεργατών της ή έγκριτων «τεχνοκρατών» (όχι, προς Θεού, «προπαγανδιστών» του ενός ή του άλλου κόμματος!) των μέτρων που έχουν ανακοινώσει τα δύο κόμματα εξουσίας για την αντιμετώπιση των γνωστών σε όλους «προβλημάτων του τόπου», μεταρρυθμίσεων (σε Παιδεία, Υγεία, ασφαλιστικό, εργασιακές σχέσεις, δημόσια αφάλεια, λειτουργία του κράτους…), αποκρατικοποιήσεων ή κρατικοποιήσεων, οικονομικών προβλημάτων, με αναφορά και στα πιο πάνω ερωτήματα (για τη σαφήνεια και τη συμβατότητα των εξαγγελθέντων μέτρων με τις απαιτήσεις της Ευρωπαϊκής Επιτροπής και τις υποδείξεις αρμόδιων οργανισμών).\nΟ τότε υπουργός Οικονομικών του ΠΑΣΟΚ, Μανόλης Δρεττάκης, εφαρμόζοντας το πρόγραμμα του κόμματος, ετοίμασε τον σχετικό νόμο, τον έφερε στη Βουλή, όπου ψηφίστηκε με μεγάλη πλειοψηφία, κατά πανηγυρικό τρόπο. Ομως, ο νόμος αυτός δεν ευτύχησε, διότι όταν ο Ανδρέας Παπανδρέου πληροφορήθηκε από τον γαμπρό του Θεόδωρο Κατσανέβα ότι θα πληρώσει και αυτός φόρο για την ακίνητη περιουσία του στο Καστρί, αμέσως κάλεσε τον κ. Δρεττάκη και του έδωσε εντολή να αλλάξει τον νόμο με νέο, ο οποίος θα προέβλεπε ότι δήλωση φορολογίας Μεγάλης Ακίνητης Περιουσίας θα υπέβαλε, προαιρετικά, όποιος πολίτης εκτιμούσε ο ίδιος ότι η περιουσία του υπερέβαινε τα όρια του νόμου, που ήταν τα 25.000.000 δραχμές. Ο Δρεττάκης στο άκουσμα αυτής της αλλόκοτης πρότασης έμεινε σύξυλος και ενεός και αμέσως υπέβαλε την παραίτησή του, με συνέπεια ο νόμος να μην εφαρμοσθεί ποτέ. Το πάθημα δεν έγινε μάθημα στους κατ’ ευφημισμόν σοσιαλιστές.


Οι σταρ μας ανοίγουν το σπίτι τους - Page 2 - Έλληνες Πρωταγωνιστές - Retromaniax\nΤο "εντελως αμακιγιαριστη" ανηκει προφανως στη σφαιρα της φαντασιας.\nη Μιμη ηταν "ο τριτος ανθρωπος"\nΈχω την εντύπωση ότι η Τάνια Τσανακλίδου προηγήθηκε, αλλά επειδή όταν επρόκειτο για σοβαρούς καλλιτέχνες όπως αυτοί οι δύο τα οικογενειακά τους με άφηναν αδιάφορο (σε αντίθεση με κούφιες "celebrities" που μόνο κουτσομπολιό για τη ζωή τους προσφέρουν) δεν το λέω με σιγουριά. Σύμφωνα με εδώ πάντως\nΗ Τάνια Τσανακλίδου και ο Γιάννης Φέρτης συναντήθηκαν για πρώτη φορά το 1974, όταν εκείνος με την τότε γυναίκα του, Ξένια Καλογεροπούλου, ανέβασαν στο θέατρο το παιδικό "Μορμόλης" και η Τάνια πρωταγωνιστούσε. Περίπου 4 χρόνια αργότερα έγιναν ζευγάρι, έπαιξαν και μαζί στο σίριαλ "Η δασκάλα με τα χρυσά μάτια" και εκείνη το 1978, πήγε γιουροβίζιον με τον Τσάρλι Τσάπλιν, τραγούδι που αφιέρωσε στο Γιάννη λίγο πριν βγει στη σκηνή.\nΟ Βάσος Αδριανός στο σπίτι του\nΠω πω μισό μέτρο καμπάνα το παντελόνι...το κάθε μπατζάκι έκανε και για αντίσκηνο σε περίπτωση ανάγκης.\nΕγώ ήμουν πιο συντηρητικός. Φυσικά δεν υπήρχαν μη-καμπάνα αλλά ποτέ δεν φόρεσα τόοοσο φαρδύ\nΟ Θέμης Ανδρεάδης στην κρεββατοκάμαρα του\nTo θέμα φυσικά είναι ύμνος στα "παρωχημένα" έπιπλα (για να μη βάλω τη λέξη κιτς... )


Πρίντεζης: Έχουμε χρόνο για να είμαστε έτοιμοι με Σερβία - Μπάσκετ - Νέα Κρήτη\nΤώρα διαβάζετε: Πρίντεζης: Έχουμε χρόνο για να είμαστε έτοιμοι με Σερβία\nΑνανέωση 08/09/2018, 22:58\nΠρίντεζης: Έχουμε χρόνο για να είμαστε έτοιμοι με Σερβία\nΕφόσον η Εθνική προκριθεί στο Παγκόσμιο, αυτή θα είναι πιθανότατα η τελευταία εμφάνιση του έμπειρου παίκτη με το εθνόσημο…\nΘέλει λίγο χρόνο η Εθνική ομάδα για να βρει τη χημεία της όπως τονίζει ο Γιώργος Πρίντεζης μετά τη σημερινή νίκη επί του Μαυροβουνίου και τα δύο πρόσωπα που παρουσίασε το αντιπροσωπευτικό συγκρότημα.\nΜάλιστα ο φόργουορντ του Ολυμπιακού είπε πως εφόσον η Εθνική προκριθεί στο Παγκόσμιο Κύπελλο του 2019, θα είναι η τελευταία φορά που θα φορέσει το εθνόσημο.\n«Πάντα είναι δύσκολο όταν παίζεις με μόνο δύο προπονήσεις. Η Εθνική ομάδα φημιζόταν για τη χημεία της και αυτό δεν βγαίνει όπως το θέλουμε. Έχουμε χρόνο για να βρούμε τους αυτοματισμούς μας και να είμαστε έτοιμοι για το παιχνίδι με τη Σερβία. Οι αντίπαλοι είχαν παίξει ένα ακόμα φιλικό. Εμείς μπήκαμε αδικαιολόγητα άσχημα στο παιχνίδι. Με ομάδες και σε τουρνουά λίγων ημερών πρέπει τα απλά πράγματα να τα κάνεις καλά. Είναι μικροί αυτοματισμοί που βοηθούν για να κερδίσεις», δήλωσε αρχικά ο Γιώργος Πρίντεζης.\nΓια την προσωπική του απόδοση: «Το θέμα είναι να βελτιωνόμαστε σαν ομάδα, αν βρίσκουμε τον εαυτό μας και να κερδίσουμε το παιχνίδι με τη Σερβία για να κλειδώσουμε την πρόκριση στην τελική φάση».\nΓια την παρουσία του στα προκριματικά: «Είναι η πρώτη φορά που μας δίνεται η δυνατότητα να έρθουμε. Είναι πολύ δύσκολο, ειδικά πέρυσι δεν υπήρχε η δυνατότητα. Τώρα κάνουμε ένα μικρό μπρέικ από την προετοιμασία και δίνουμε τον καλύτερο εαυτό μας με την Εθνική. Και ταυτόχρονα να βρεθούμε μεταξύ μας. Όσο πιο γρήγορα βρούμε τον αυτοματισμό μας τόσο το καλύτερο».\nΓια αν το παγκόσμιο Κύπελλο του 2019 θα είναι η τελευταία μεγάλη πρόκληση με την Εθνική: «Λογικά θα είναι η τελευταία πρόκληση. Επειδή είμαι ρεαλιστής, ξέρω όταν έρθει η ώρα θα πω πότε να σταματήσω. Να δούμε το επόμενο καλοκαίρι, αν περάσει και η σεζόν και βλέπουμε».


ΓΕΝΙΚΟΣ ΔΕΙΚΤΗΣ: 15:35 628,54 -0,26 -1,63 Τζίρος: 18,00 εκ€\nΤην αισιοδοξία του ότι η λύση για το ονοματολογικό είναι "πολύ κοντά", εξέφρασε ο πρωθυπουργός των Σκοπίων, Ζόραν Ζάεφ μετά τη συνάντησή του με τον Έλληνα πρωθυπουργό Αλέξη Τσίπρα στη Σόφια, η οποία διήρκησε περίπου μια ώρα. "Ελπίζω για συμφωνία πριν από την Σύνοδο του Ιουνίου", είπε χαρακτηριστικά.\nΌπως μεταδίδει το Reuters, ο Ζάεφ δήλωσε ότι συζήτησαν με τον Έλληνα πρωθυπουργό ένα βασικό σενάριο που θα περιλαμβάνει ένα όνομα αποδεκτό και από τις δύο πλευρές.\n"Συζητήσαμε μια (συγκεκριμένη) λύση στη διένεξη για την ονομασία η οποία θα μπορούσε να γίνει αποδεκτή και από τις δύο πλευρές, όμως είναι ανάγκη να έχουμε περισσότερες συζητήσεις στις χώρες μας", δήλωσε ο Ζάεφ μιλώντας σε δημοσιογράφους στη Σόφια.\nO Ζάεφ πρόσθεσε πως οι δύο πλευρές θα συνεχίσουν να συνομιλούν "ακόμη κι αν χάσουμε την προθεσμία του Ιουνίου". "Επιλύουμε τη διένεξη για να ενισχύσουμε την αξιοπρέπεια και την ταυτότητα των πολιτών και των δύο χωρών", δήλωσε.\nΕίπε ακόμη πως συζήτησε την πρόοδο στην επίλυση της διένεξης για το όνομα με τον Γάλλο Πρόεδρο, Εμανουέλ Μακρόν, και τη Γερμανίδα Καγκελάριο, Άγγελα Μέρκελ. Ανάρτησε μάλιστα και φωτογραφία με τη Γερμανίδα Καγκελάριο στον προσωπικό του λογαριασμό στο facebook.\n"Tετ α τετ Τσίπρα με Ζάεφ και Μέρκελ- "Σκοπιανό" και χρέος στο επίκεντρο"


red rock views: Η ΕΠΕΡΧΟΜΕΝΗ ΑΝΑΠΤΥΞΗ\nΔιάβασα το παρακάτω στο λογαριασμό fb του Δήμου Μούτση και το αναδημοσιεύω εδώ.\nΟ μέγας Τσίπρας, δια του υπουργού του κ.Tchac-αλλότου κατόρθωσαν το ακατόρθωτο! Υπέγραψαν - ενώ ορκίζονται ότι δεν τόθελαν - την κατάλυση κάθε έννοιας κεκτημένων εργασιακών δικαιωμάτων. Ιδού λοιπόν ένα παράδειγμα που γνωρίζω προσωπικά και που μ έκανε να γράψω αυτό το κείμενο: Νεαρή, πτυχιούχος του Πανεπιστημίου Αθηνών πήγε να πιάσει δουλειά σε Σ. Μάρκετ. Υπέγραψε συμφωνητικό για 4 ώρες εργασία την ημέρα στο Ταμείο αντί του ποσού των 296 € το μήνα. Αποτέλεσμα; Κουβαλάει τελάρα γεμάτα μπουκάλια μπύρες κι αναψυκτικά βάρους 30-35 κιλών, υπόγειο - ισόγειο γεμίζοντας κάτι ράφια, επί τουλάχιστον 10 ώρες !!! Όταν δε, σε κάποια στιγμή τόλμησε να πει «…μα εγώ ξέρετε άλλα συμφώνησα», ένα χέρι υψώθηκε κι ένα δάχτυλο της έδειξε την έξοδο προς το δρόμο, που οδηγεί στην άβυσσο της «ανεργίας».\n"Και όπως είναι φυσικό, η μεσαία τάξη\nθέλει και εκείνη λιγάκι να διατάξει..."\nΑναρτήθηκε από do.b4tool8 στις 12:47 μ.μ.


MediEvil Review – Όταν το vintage ξαναγίνεται μοντέρνο - Unboxholics.com\n23 Οκτωβρίου 2019 21:04\nΟ Sir Daniel Fortesque στα καλύτερά του!\nΌσο και να ψάξει κανείς, μάλλον είναι κάπως δύσκολο να βρεθεί εκεί έξω κάποιος gamer που βίωσε την εποχή του πρώτου PlayStation και δεν γνωρίζει το MediEvil. Η περιπέτεια του πιο γκαντέμη ίσως ήρωα στην ιστορία των βιντεοπαιχνιδιών, Sir Daniel Fortesque, αγαπήθηκε δικαίως όσο λίγα παιχνίδια της τότε γενιάς. Το MediEvil, ένα action-adventure hack 'n' slash από το SCE Cambridge Studio, έκανε ιδιαίτερη εντύπωση με το στυλ και το χιούμορ του, ενώ η παραμυθένια αλά Tim Barton αισθητική, το απίθανο για τα δεδομένα της εποχής gameplay και η φανταστική του μουσική επένδυση, του εξασφάλισε μια από τις top θέσεις ανάμεσα στο «Hall of Heroes» των τίτλων του PlayStation, όπως επίσης και μια ξεχωριστή θέση στη καρδιά μας.\nΤο MediEvil ξεκίνησε να αναπτύσσεται το 1995. Μια μεταβατική περίοδος, όπου τα περισσότερα studio έκαναν το άλμα από τα 2D στα 3D παιχνίδια. H Millennium Interactive -ένα μικρό Βρετανικό στούντιο-, θέλοντας να μεταβεί κι εκείνη στην 3D εποχή, ξεκίνησε τη δημιουργία του παιχνιδιού, το οποίο είχε αρχικά την ονομασία «Dead Man Dan». Όταν όμως ήρθαν στην επιφάνεια οικονομικής φύσης προβλήματα, η Sony εντυπωσιασμένη από ένα demo που είχε δει προχώρησε το 1997 σε αγορά του στούντιο, μετονομάζοντάς το σε SCE Cambridge Studio. Έτσι η ιδέα της ιστορίας, καθώς και του ίδιου του χαρακτήρα Sir Daniel Fortesque, άρχισε να παίρνει ζωή.\nΌπως είχε δηλώσει ο δημιουργός Chris Sorrell, το MediEvil ήταν τεράστια πρόκληση για την ομάδα (όπως άλλωστε για τους περισσότερους developers εκείνη τη χρονική περίοδο), γιατί ήταν εντελώς άπειροι στην κατασκευή 3D παιχνιδιών. Χρειάστηκε μάλιστα να παίξουν αρκετά από τα πρώτα 3D platform παιχνίδια κονσόλας, όπως τα Tomb Raider, Crash Bandicoot και Super Mario 64, για να βοηθηθούν και να είναι σε θέση να καταλάβουν πως λειτουργούν. Η πίεση του χρόνου όμως και η απειρία τους στον τεχνικό τομέα φάνηκε στο τελικό προϊόν, αντανακλώντας στον άτσαλο χειρισμό της κάμερας και συνεπώς στον έλεγχο του χαρακτήρα, γεγονός που ορισμένες φορές οδηγούσε σε σύγχυση και εκνευρισμό.\nΕύλογα ήταν κάτι που δεν πέρασε απαρατήρητο, αφού αρκετά μέσα το έκριναν. Παρ' όλα αυτά, ειδικά αν αναλογιστούμε ότι δεν είχαν καμία άλλη βοήθεια από την Sony πλην της χρηματικής, το αποτέλεσμα του MediEvil πρακτικά ήταν άθλος. Ακόμα και μεγάλα ονόματα της εποχής άλλωστε, με αρκετά μεγαλύτερο budget απ’ ότι οι Βρετανοί, είχαν τις δικές τους ελλείψεις. Το παιχνίδι ωστόσο παρά τις τεχνικές του αδυναμίες τα πήγε εξαιρετικά, αφού το μεγαλύτερο μέρος των κριτών και των παικτών επαίνεσαν το στιλ του, το χιούμορ, την παραμυθένια αίσθηση και συνεπώς τη διασκέδαση που πρόσφερε.\nΜετά από ένα sequel στο PlayStation και ένα μέτριο re-imagining του πρώτου στο PSP, το MediEvil επιστρέφει ξανά 21 χρόνια μετά, κάνοντας τη νοσταλγία να χτυπά κόκκινο και πραγματικότητα την επιθυμία αρκετών παικτών που έκαναν στα 90’s τα πρώτα τους gaming βήματα. Υπεύθυνη για το remake είναι η Other Ocean. Πρόκειται για studio το οποίο στο παρελθόν έχει προσφέρει το ιδιαίτερο indie game του Xbox One #IDARB, καθώς και πλήθος μεταφορών δημοφιλών franchises σε διάφορες κονσόλες και mobile συσκευές.\nΌπως πολλάκις έχει δηλώσει ο executive producer του παιχνιδιού, Jeff Nachbauer, το studio έχει κρατήσει αρκετά στοιχεία του πρωτότυπου τίτλου ανέπαφα, ενώ παράλληλα έχει επεξεργαστεί ή προσθέσει κάποιες μικρές λεπτομέρειες που ήταν απαραίτητες στον εκμοντερνισμό του. Σαφώς, στόχος της είναι να ξυπνήσει για άλλη μια φορά τις όμορφες αναμνήσεις μας. Έτσι, μετά τον Crash, τον Spyro, τον Leon και την Claire, ο Sir Daniel Fortesque έρχεται να συμπληρώσει τo ρου των αγαπημένων ηρώων που οι περισσότεροι γνωρίσαμε στο PlayStation και να αποδείξει πως το vintage, μπορεί να ξαναγίνει μοντέρνο. Τα κατάφερε άραγε;\nΗ ιστορία του MediEvil διαδραματίζεται το 1286 στον παραμυθένιο τόπο της Gallowmere. Ο μάγιστρος Zarok έχοντας ως στόχο να γίνει ο ισχυρότερος του βασιλείου εντρυφεί στην νεκρομαντεία, κάνοντας ανήθικα πειράματα. Όταν όμως ο βασιλιάς Peregrin ανακαλύπτει τι συμβαίνει, τον εξορίζει διαπαντός από την Gallowmere. Τότε, ο διαβολικός μάγος αποφασισμένος να τα παίξει όλα για όλα συνωμοτεί με τις σκοτεινές δυνάμεις, ώστε να καταλάβει το βασίλειο της Gallowmere, χρησιμοποιώντας έναν τρομερό στρατό από απέθαντους. Ο θρύλος λέει ότι ο πρωταθλητής του βασιλιά, Sir Daniel Fortesque, οδήγησε το βασιλικό στρατό στη νίκη, σκοτώνοντας το μάγο πριν υποκύψει στα θανάσιμα τραύματά του.\nΗ πραγματικότητα βέβαια είναι λίγο διαφορετική, καθώς ο Dan ήταν το πρώτο θύμα που έπεσε από το πρώτο μάλιστα βέλος που ρίχτηκε στο πεδίο της μάχης. Ο βασιλιάς ωστόσο, για να κρύψει την ντροπή, ανακήρυξε τον Dan «ήρωα της Gallowmere», κουκουλώνοντας την ιστορία. Ο Zarok τράπηκε σε φυγή σε άγνωστη κατεύθυνση, για να επιστρέψει 100 χρόνια αργότερα, ορκισμένος να πάρει εκδίκηση και να εκπληρώσει μια και καλή τα κακόβουλα σχέδιά του. Έτσι, διεισδύει στην σκοτεινή μαγεία περισσότερο, εξαπολύοντας ένα ισχυρό ξόρκι πάνω από την Gallowmere, βυθίζοντας το βασίλειο στο αιώνιο σκότος, ξυπνώντας παράλληλα τον απέθαντο στρατό του και κλέβοντας τις ψυχές των ζωντανών. Άθελά του όμως ο Daniel επανέρχεται κι αυτός στη ζωή, κερδίζοντας έτσι μια δεύτερη ευκαιρία να αντιμετωπίσει αληθινά αυτή τη φορά τον μάγο και να κερδίσει επάξια την θέση του στο Hall of Heroes, σώζοντας τον βασίλειο.\nΗ Other Ocean πολύ σοφά έμεινε πιστή στο σενάριο του πρωτότυπου παιχνιδιού, προσθέτοντας μόνο κάποια μικρά μυστικά που είχαν παραληφθεί εξαιτίας του χρονικού περιορισμού. Πέρα από το ρίγος της συγκίνησης που θα βιώσετε οι βετεράνοι, μόλις πατήσετε το πόδι σας στο πρώτο κιόλας επίπεδο του νεκροταφείου, θα νιώσετε είτε είχατε παίξει το παιχνίδι το ‘98 είτε όχι, τη μοναδική αίσθηση ότι ζείτε σε ένα παραμύθι του Tim Barton. Η αίσθηση αυτή έχει μείνει ανεξίτηλη σε όλο το μήκος και πλάτος των επιπέδων, ενώ παράλληλα έγινε ομορφότερη και πιο παραμυθένια από ποτέ. Μέσα σε μερικά μόλις δευτερόλεπτα, το MediEvil έχει τη δυνατότητα να σε απορροφήσει στον μαγικό του κόσμο, κάνοντας πραγματικά να ξεχάσεις ότι υπάρχει γύρω σου.\nΧωρίς πολλές φανφάρες, δύσκολα μενού και ακατανόητα abilities, το παιχνίδι μέσα από την απλότητα που χαρακτήριζε τους τίτλους της τότε εποχής, σε βάζει αμέσως στο κλίμα, αποπνέοντας την νοσταλγική αίσθηση των 90’s, ενώ παράλληλα σου δίνει την εντύπωση ενός μοντέρνου παιχνιδιού, αποδεικνύοντας πως όταν η βάση είναι ισχυρή κι έχει κίνητρο την αγνή διασκέδαση, μπορεί και πρέπει να έχει θέση στο 2019, χωρίς να νοιάζεται να ακολουθήσει political correct πρακτικές, microtransactions ή προμαγειρεμένες συνταγές.\nΤο MediEvil είναι μια hack-and-slash 3D combat περιπέτεια, η οποία επεκτείνεται σε ένα χάρτη 20 επιπέδων, τα οποία ξεκλειδώνουν ενώ παίζουμε. Ο Dan στη διάθεσή του έχει μια ικανοποιητική γκάμα από μεσαιωνικά όπλα όπως σπαθιά, βαλλίστρες, τσεκούρια, ακόντια, ασπίδες και τόξα. Όσο προχωράμε στο παιχνίδι τα όπλα αντικαθίστανται με πιο ισχυρά και αποκτούν διάφορες ιδιότητες, όπως το να γίνονται μαγικά (άρα και πιο δυνατά) κι όπως επίσης και διάφορες elemental ιδιότητες, όπως η ρίψη φωτιάς.\nΕκτός όμως από τα όπλα, ο Dan θα έχει αργότερα πρόσβαση σε μαγείες, όπως η ρίψη κεραυνών και σε πανοπλίες, όπως για παράδειγμα στην πανοπλία του δράκου που τον κάνει άτρωτο στη φωτιά. Λύνοντας περιβαλλοντικούς και νοητικούς γρίφους ή εξερευνώντας μυστικές τοποθεσίες που υπάρχουν σχεδόν σε κάθε επίπεδο, θα κερδίσει διάφορα αντικείμενα, με τα οποία θα μπορεί να επιστρέφει στις πίστες και με τη χρήση τους, να έχει πρόσβαση σε επιπλέον τοποθεσίες που πριν δεν είχε.\nΔεν υπάρχει αναβάθμιση, ούτε level up. Ωστόσο, το παιχνίδι φροντίζει να σου δώσει επιλογές και να σου ξεκλειδώσει το κατάλληλο όπλο που χρειάζεται για την κάθε περίσταση, απαιτώντας μόνο να συγκεντρώσεις τις ψυχές των εχθρών σε ένα μαγικό κύπελλο. Παρ' όλα αυτά, κάθε άλλο παρά σε περιορίζει στη χρήση τους. Ο παίκτης έχει την ελευθερία να χρησιμοποιήσει ό,τι όπλο ή μαγεία έχει στη διάθεσή του. Φυσικά, η ασπίδα είναι ο καλύτερός μας φίλος στο παιχνίδι, καθώς αποκρούει κάθε είδους επίθεση. Η σωστή χρήση της έχει τη δυνατότητα να αποβεί σωτήρια σε κάθε περίσταση, είτε αυτή είναι η αντιμετώπιση κάποιου εχθρού είτε η προστασία από περιβαλλοντολογικές απειλές.\nΣτο τέλος του κάθε επιπέδου υπάρχει από ένα boss που χρειάζεται να ψάξουμε και να βρούμε τις αδυναμίες του προκειμένου να το νικήσουμε, μια πρακτική που ομολογούμενος είναι άκρως διασκεδαστική και σε παραπέμπει στη χρήση στρατηγικής προσέγγισης. Αν έχουμε καταφέρει να συγκεντρώσουμε στο 100% όλες τις ψυχές της κάθε πίστας, ο Dan επισκέπτεται αυτόματα το Hall of Heroes, όπου εκεί οι μεγαλύτεροι ήρωες της Gallowmere μας ανταμείβουν με νέα δυνατότερα όπλα και διάφορα καλούδια, όπως extra ζωές ή νομίσματα.\nΣε κάθε πίστα υπάρχουν διάσπαρτες πηγές, με τις οποίες μπορούμε να αναπληρώσουμε τη χαμένη μας ενέργεια. Ωστόσο, δεν είναι απεριόριστες. Αν χάσουμε αρκετή ενέργεια και εξαντλήσουμε τις πηγές, τότε θα πρέπει να φτάσουμε στο τέλος του επιπέδου με όση ενέργεια έχουμε διαθέσιμη ή να βρούμε μπουκαλάκια μερικής αναπλήρωσης που υπάρχουν διάσπαρτα στην πίστα ή αφήνουν οι εχθροί. Αν χάσουμε, μιας και δεν υπάρχει ουσιαστικά checkpoint, θα πρέπει να επαναλάβουμε την πίστα απ’ την αρχή.\nΠαρ' όλα αυτά δεν υπάρχει λόγος να σας τρομάζει κάτι τέτοιο, γιατί τα επίπεδα δεν είναι τόσο τεράστια ώστε να σας προκαλέσει εκνευρισμό. Όσο αφορά τα νομίσματα, η χρησιμότητά τους έχει να κάνει με την ανταλλαγή στα διάφορα gargoyle vendors που υπάρχουν σε συγκεκριμένα σημεία του χάρτη ή στο Hall of Heroes, τα οποία πουλούν προμήθειες όπως τόξα ή αναπλήρωση μαγείας για τα όπλα και τις ασπίδες.\nΣίγουρα, το remake κουβαλά τις αδυναμίες του αρχικού παιχνιδιού. Η Other Ocean μετέφερε το παιχνίδι στο 2019 χωρίς να αλλάξει ή να μεγαλώσει τα επίπεδα. Όταν είχε κυκλοφορήσει πίσω στο 1998, η αλήθεια είναι (κι’ αυτό το βλέπω τώρα) ότι αρκετά από τα προχωρημένα επίπεδα σου έδιναν την αίσθηση ότι θα μπορούσαν να είναι μεγαλύτερα. Δυστυχώς αυτό είναι παράγωγο της πίεσης χρόνου που είχε η ομάδα να τελειώσει στην ώρα του το παιχνίδι. Ας μην γελιόμαστε όμως, μπορεί τώρα να γκρινιάζουμε, να μετράμε λανθασμένα με χρονικό ζύγι τη διασκέδαση και γενικά να μην έχουμε πλέον τις ίδιες απαιτήσεις, όμως τότε ούτε το είχαμε παρατηρήσει, ούτε μας ένοιαζε, γιατί απλά περνούσαμε καλά παίζοντας.\nΑν το παιχνίδι το είχε αναλάβει η ξανά η SCE Cambridge Studio (η οποία πλέον δεν υπάρχει μιας κι έxει απορροφηθεί από την Sony Worldwide Studios), σίγουρα θα ήθελα να έχει ολοκληρώσει και να έφτιαχνε το παιχνίδι όπως το είχε οραματιστεί, χωρίς πίεση χρόνου. Ακόμα κι έτσι όμως δεν μειώνει για κανένα λόγο την διασκέδαση. Απλά σε κάνει να νιώθεις ότι θέλεις περισσότερο. Η μεγαλύτερη διαφορά σε σχέση με το παρελθόν είναι πως το remake είναι αρκετά πιο διασκεδαστικό κι αυτό χωρίς αμφιβολία το οφείλει στην ανανεωμένη του κάμερα.\nΤα τελευταία χρόνια έχουμε εξοικειωθεί με τις αυτόματες κάμερες των βιντεοπαιχνιδιών που λίγο πολύ τοποθετούνται εκεί που πρέπει να είναι ή μας δίνουν τον έλεγχο να τις τοποθετήσουμε μόνοι μας. Η κάμερα στο αρχικό MediEvil ήταν το στοιχείο που δέχτηκε την περισσότερη αρνητική κριτική, μιας και ήταν άτσαλη και σε σημεία ενοχλητική. Πολλές φορές κρυβόταν πίσω από τοίχους ή κολλούσε πεισματικά σε σημεία που έχανες τον έλεγχο του χαρακτήρα. Η δύστροπη κάμερα όμως, ήταν προϊόν της εποχής της, αφού λίγο ως πολύ όλα τα πρώτα 3D παιχνίδια αντιμετώπιζαν παρόμοιο πρόβλημα. Ένα πρόβλημα που σαφώς ήταν πολύ δύσκολο έως ακατόρθωτο να λυθεί πριν 21 χρόνια.\nΗ Other Ocean όμως, μετά από δυο δεκαετίες εξέλιξης και καινοτομίας είχε στην διάθεσή της όλη τη γνώση και την απαραίτητη τεχνολογία. Κράτησε την προοπτική, διόρθωσε την ομαλότητα της κάμερας και έφερε το παιχνίδι στο 2019, εξαλείφοντας σχεδόν όλα τα τεχνικά προβλήματα της εποχής. Και δεν σταμάτησε εκεί. Η προσθήκη της Dan Cam είναι το νέο ολοκαίνουργιο χαρακτηριστικό που εφαρμόζεται για πρώτη φορά σε MediEvil παιχνίδι. Με το πάτημα του L2 η κάμερα αλλάζει προοπτική κι έρχεται πίσω από τον ώμο του Dan.\nΑυτό δίνει περισσότερη ελευθερία και καλύτερη οπτική όταν εμπλεκόμαστε σε μάχη ή θέλουμε να εξερευνήσουμε έναν χώρο. Παρόλο που προσωπικά δεν το χρησιμοποίησα σχεδόν καθόλου, μιας δεν ένιωσα την ανάγκη, θεωρώ πως το νέο χαρακτηριστικό θα το εκτιμήσουν εξίσου οι βετεράνοι και κυρίως οι νεότεροι παίκτες. Επιτέλους, το MediEvil απαλλάχθηκε από τους τεχνικούς του περιορισμούς. Η Other Ocean μεταχειρίστηκε με προσοχή το remake, σεβάστηκε το αρχικό υλικό και πρόσφερε ένα παιχνίδι που παρά τα χρόνια που κουβαλά, δείχνει φρέσκο και διασκεδαστικό όσο ποτέ.\nΟ οπτικός τομέας επίσης είναι ομορφότερος από ποτέ. Τα πάντα έχουν εμπλουτιστεί με απίστευτη λεπτομέρεια κι έχουν γυαλιστεί ώστε να δείχνουν μοντέρνα. Οι φωτισμοί έχουν ανανεωθεί και παρόλο που το παιχνίδι δεν υποστηρίζει HDR, δείχνουν εκπληκτικοί. Η μόνη ένσταση που έχω είναι στα μοντέλα των χαρακτήρων. Όταν αυτά έρχονται κοντά στην κάμερα παρατηρείς ότι οι υφές τους δεν είναι τόσο λεπτομερείς όσο είναι στα περιβάλλοντα. Δεν είναι φυσικά κάτι που χαλά το συνολικό οπτικό αποτέλεσμα, όμως είναι μια λεπτομέρεια που προσωπικά θα ήθελα να έχει δοθεί λίγη περισσότερη προσοχή. Κάτι που επίσης γίνεται για πρώτη φορά, είναι πως το παιχνίδι έρχεται πλήρως εξελληνισμένο, υποστηρίζοντας τόσο Ελληνικό μενού και υπότιτλους, όσο και μεταγλώττιση.\nΠροσωπικά, μιας και ακόμα αντηχούν στο κεφάλι μου οι αυθεντικές φωνές του τίτλου, όταν δοκίμασα να παίξω με ελληνική μεταγλώττιση, οι φωνές των ηθοποιών μου φάνηκαν άλλοτε υπερβολικές και άλλοτε εντελώς άχρωμες, λες και διάβαζαν απλά ένα βιβλίο μπροστά τους. Όσα συγχαρητήρια κι αν δώσουμε στην Sony που μπαίνει στον κόπο να φέρει τα ελληνικά, νομίζω πως οι μόνοι που θα τα εκτιμήσουν πραγματικά είναι οι παίκτες μικρότερης ηλικίας. Επίσης, ένα μεγάλο αρνητικό είναι πως η γλώσσα του παιχνιδιού εξαρτάται από το ποια γλώσσα έχετε ορίσει ως κύρια στις ρυθμίσεις του PS4.\nΑν επί παραδείγματι έχετε ρυθμίσει την κονσόλα σας στα ελληνικά, τότε στο μενού επιλογών του παιχνιδιού τα αγγλικά εξαφανίζονται. Αντίστροφα, αν έχετε ορίσει ως κύρια γλώσσα στις ρυθμίσεις του PS4 τα αγγλικά, εξαφανίζονται τα ελληνικά. Αυτό σημαίνει πως αν επιθυμείτε να παίξετε με αγγλικό ήχο και ελληνικούς υπότιτλους, δεν θα έχετε τη δυνατότητα. Με λίγα λόγια ή θα έχετε ελληνικό ήχο και ελληνικούς υπότιτλους ή θα έχετε αγγλικό ήχο και αγγλικούς υπότιτλους.\nΤεχνικά, στις 15 περίπου ώρες που έκανα να δω τίτλους τέλους, δεν παρατήρησα κάποιο σημαντικό bug ή κάποια πτώση στα καρέ του παιχνιδιού. Τα πάντα έτρεχαν απροβλημάτιστα και ομαλά. Όσο αφορά τον ηχητικό τομέα, με εξαίρεση τις γραμμές διαλόγου του Sir Daniel Fortesque, όλοι οι υπόλοιποι διάλογοι μεταφέρθηκαν αυτούσιοι από τον αρχικό τίτλο. Αυτή τη φορά όμως τη φωνή του αφηγητή ανέλαβε η ηθοποιός Lani Minella, η οποία έχει προσφέρει την φωνή της σε παιχνίδια όπως τα Diablo & Diablo II, Fire Emblem, Darksiders, Starcraft II και God of War. Η Other Ocean θέλοντας το soundtrack να παραμείνει πιστό στη gothic αισθητική του αρχικού παιχνιδιού, επανέφερε το δίδυμο Bob & Barn για να κάνει ξανά τα μαγικά του.\nΣυνοψίζοντας : Ο Sir Daniel Fortesque μετά από 21 ολόκληρα χρόνια επιστρέφει με ένα αξιοπρεπέστατο remake που φέρνει κύματα ρίγους και ξυπνά μέσα μας τη νοσταλγία. Το MediEvil επιτέλους απαλλάχθηκε πλήρως από τους τεχνικούς περιορισμούς του παρελθόντος. Η Other Ocean εκτός από την αναμενόμενα οπτική βελτίωση, μεταχειρίστηκε με προσοχή το remake, σεβάστηκε το αρχικό υλικό, βελτίωσε σημαντικά την προβληματική κάμερα και πρόσφερε ένα παιχνίδι που παρά τα χρόνια που κουβαλά, δείχνει φρέσκο και διασκεδαστικό όσο ποτέ. Με γνώμονα το χιούμορ, το φανταστικό του εικαστικό και το ανέμελο με στόχο τη καθαρή διασκέδαση gameplay, το MediEvil δείχνει και παίζει όπως θα έπρεπε αρκετά άλλα σύγχρονα παιχνίδια. Αναμφισβήτητα το remake μπορεί να κάνει επίκληση στη νοσταλγία, όντας το παραδειγματικό όνειρο κάθε παιδιού που μεγάλωσε με βιντεοπαιχνίδια στα 90’s, όμως αυτό δεν το κάνει ούτε υποδεέστερο, ούτε λιγότερο διασκεδαστικό. Σαφώς σήμερα υπάρχει μια ολόκληρη γενιά που έχει μεγαλώσει μέσα σε ένα αμφιλεγόμενο σύστημα με συγκεκριμένες απαιτήσεις, όμως παιχνίδια σαν το MediEvil και αρκετά άλλα ακόμα, θα είναι πάντα εκεί για να μας υπενθυμίζουν τόσο τη δική μας χαμένη αθωότητα, όσο και της βιομηχανίας.\nDeveloper : Other Ocean Emeryville\nRelease date : 23-10-2019\nTags: medievil ps4 medievil remastered Review greek κριτική\nGRID Review - Ένας φίλος ήρθε από τα παλιά


Αναρχικός Τραπεζίτης: Τα παιχνίδια που παίζονται με την καταστροφή της Χίου...\nΜε δεδομένο το ενδιαφέρον και ορισμένων επενδυτικών κύκλων (ελληνοτουρκικής και αμερικανικής καταγωγής) για την χρήση του νησιού στο δίκτυο ΒΑΠΕ του Αιγαίου, αλλά και την αξιοποίηση της θέσης των μεγάλων νησιών της "Ασπρης Θάλασσας" για ολοκληρωμένα προγράμματα τουριστικής αξιοποίησης μαζί με τα παράλια της Τουρκίας, το κάψιμο του νησιού δεν φαίνεται καθόλου τυχαίο. Είναι μάλλον προφανές ότι το νησί καίγεται για να προσαρμοστεί στις νέες συνθήκες "ανάπτυξης" που απαιτούν οι δανειστές, τα επενδυτικά κεφάλαια που κρύβονται πίσω από την τρόικα και οι Ευρωπαίοι κατακτητές. Η κυβέρνηση απλά εκτελεί εντολές, ελπίζοντας στο γνωστό μπαξίσι. Δεν χρειάζεται και πολλά. Απλά να είναι ο ευτελής εαυτός της και να διατηρήσει το γνωστό μπάχαλο και χάρβαλο στις υπηρεσίες πολιτικής προστασίας. Αυτό αρκεί, για την ώρα.\nΕπιπλέον, το κάψιμο του νησιού συνδέεται με σοβαρές αλλαγές που οι Ευρωπαίοι κατακτητές και οι Αμερικανοί θέλουν να επιφέρουν στις συνθήκες ασφαλείας της ευρύτερης περιοχής. Δεν έχουμε παρά να θυμηθούμε ότι στις μεγάλες φωτιές του 2007, τόσο οι "ειδικοί" του ΝΑΤΟ, όσο και της ΕΕ, είχαν βγει και είχαν μιλήσει για τον κίνδυνο της "πυροτρομοκρατίας". Αυτό που ήθελαν να πουν ήταν ότι η Ελλάδα του 2007 δεν ζούσε τον πύρινο εφιάλτη της κρατικής αδιαφορίας, της κυβερνητικής σκοπιμότητας, αλλά και της επιχειρηματικής ασυδοσίας, αλλά την απειλή μιας σχετικά νέας μορφής τρομοκρατίας, της "πυροτρομοκρατίας". Επομένως τα μέτρα που έπρεπε να παρθούν δεν αφορούσαν μόνο την κατάσβεση της φωτιάς και της αποκατάστασης των ζημιών, αλλά πρωτίστως μέτρα "εθνικής ασφαλείας" στα πλαίσια του πολέμου εναντίον της τρομοκρατίας.\nΑν θυμάστε ο τότε, υπό παραίτηση, πρωθυπουργός έκανε εμφανίσεις αλά Μπους και κήρυξε -- αν και είχε παραιτηθεί λόγω προεκλογικής περιόδου -- στην μισή Ελλάδα σε κατάσταση εκτάκτου ανάγκης. Λίγο έλειψε να προχωρήσει σε επίκληση του άρθρου 11 του Συντάγματος για στρατιωτικό νόμο. Τότε, αν θυμάστε, καμιά από τις πολιτικές δυνάμεις της αντιπολίτευσης δεν είχε επισημάνει την επικινδυνότητα των κινήσεων Καραμανλή, ούτε την τακτική εκτροπής που ακολουθούσε. Το μεν ΠΑΣΟΚ γιατί ήταν στο κόλπο, ενώ τα κόμματα της αριστεράς ως συνήθως περί άλλων τύρβαζαν. Την γλυτώσαμε γιατί αφενός ο λαός δεν μάσησε τα περί "πυροτρομοκρατίας" και αφετέρου γιατί η ηγεσία των ενόπλων δυνάμεων τότε αρνήθηκε να υπακούσει σε πολιτικές εντολές επιβολής στρατιωτικού νόμου.\nΣήμερα επανέρχεται το ίδιο σενάριο με μικρές παραλλαγές. Μπορεί το νησί να το καίει η τρόικα, οι δανειστές και η ευρωζώνη με εκτελεστικό όργανο την κυβέρνηση, αλλά κάποιοι ανακάλυψαν τουρκικό δάχτυλο. Άρχισαν λοιπόν να διοχετεύονται "πληροφορίες" ότι οι τούρκοι ξανακαίνε την Χίο κι άλλες τέτοιες ανοησίες. Το γεγονός ότι πολλές από αυτές τις πυρκαγιές στο νησί είναι βαλτές, είνα κάτι περισσότερο από πιθανό. Όπως άλλωστε και πολλές, αν όχι οι περισσότερες, από τις πυρκαγιές που ξεσπούν και στην υπόλοιπη Ελλάδα. Όμως, το να μιλά κανείς για σκοτεινό σχέδιο των τούρκων πάει πολύ. Λες και δεν έχουμε "δικούς μας" με αρκετά σκοτεινά σχέδια ώστε να κάψουν όχι μόνο τη Χίο, αλλά ολόκληρη την Ελλάδα. Εδώ, η συμμορία του ευρώ, μνημονιακή και αντιμνημονιακή, έχουν βάλει φωτιά και καίνε ολόκληρη την χώρα και μια Χίο θα λυπηθούν;\nΤο παραμύθι περί τουρκικής εμπλοκής το έκανε σημαία του και το κόμμα του κ. Καμμένου, που όπως όλα στην πολιτική φέρει το παραπειστικό τίτλο "Ανεξάρτητοι Έλληνες". Δεν έχει σημασία αν έχει ή δεν έχει στοιχεία. Έτσι είναι άμα είσαι στην ελληνική Βουλή, μπορείς να λες ότι σου κατεβάσει η γκλάβα, ή ότι σου υπαγορεύει η σκοπιμότητα που υπηρετείς, χωρίς να είσαι υποχρεωμένος να δώσεις λογαριασμό σε κανέναν. Η αλήθεια είναι ότι πρόκειται για φτηνή πατριδοκαπηλεία και ταυτόχρονα σκόπιμος αποπροσανατολισμός από τους πραγματικά υπεύθυνους, τι καθεστώς κατοχής που ευπειθώς υπηρετούν τα μνημονιακά και αντιμνημονιακά κόμματα της συμμορίας του ευρώ.\nΕίναι μόνο αποπροσανατολισμός; Πολύ φοβάμαι πώς όχι. Η παραφιλολογία περί τουρκικού δαχτύλου εξυπηρετεί τις ίδιες σκοπιμότητες των κύκλων του ΝΑΤΟ και της ΕΕ που υπήρχαν το 2007. Είδαν ότι οι άκρως επικίνδυνες παπαρολογίες περί "πυροτρομοκρατίας" δεν έπιασαν στον κόσμο και τώρα παίζουν μια "πατριωτική" εκδοχή του: για όλα φταίνε οι Τούρκοι. Ο σκοπός είναι να αλλάξει το καθεστώς του νησιού σε σχέση με την εθνική άμυνα και να τεθεί άμεσα υπό την άμεση επιτήρηση του ΝΑΤΟ, αλλά και των δυνάμεων της ΕΕ (FRONTEX, κλπ.) ως κρίσιμη περιοχή εθνικής ασφαλείας. Η προσπάθεια αυτή εντάσσεται σε μια συνολικότερη επιχείρηση του ΝΑΤΟ να αλλάξει το καθεστώς της εθνικής άμυνας της χώρας και να την εντάξει οργανικά στους επιχειρησιακούς τομείς εθνικής ασφαλείας που έχει αρχίσει να διαμορφώνει. Άλλωστε, μια χώρα υπό διάλυση, με τα νησιά της -- θυμάστε; -- στο τραπέζι του δούναι-λαβείν με τους δανειστές, τα ποικίλα επενδυτικά κεφάλαια και τους Γερμανούς γκάουλάιτερ της ΕΕ, δεν μπορεί να έχει ενιαίο σύστημα εθνικής άμυνας. Είναι μάλιστα ζήτημα αν χρειάζεται ένοπλες δυνάμεις. Αυτό που χρειάζεται είναι ευέλικτες ένοπλες δυνάμεις εθνικής ασφαλείας ταχείας επέμβασης εναντίον των "ασύμμετρων απειλών" που θα προκύψουν.\nΜιλάμε για μια ενιαία επιχειρηματική τάξη, η οποία δεν δίνει δεκάρα τσακιστή πια για την εθνική συγκρότηση των χωρών απ' όπου προέρχονται τα διάφορα τμήματά της και έχει βρει σ' αυτή την συνένωση την διέξοδο σε μια εποχή όπου η ΕΕ και το ΝΑΤΟ επιδιώκουν την ρευστοποίηση της περιοχής με οικονομικά, αλλά και με πολιτικά μέσα. Ή η ελληνική επιχειρηματική και πολιτική ελίτ έχει πλήρως ενσωματωθεί στο νέο καθεστώς κατοχής και εκποίησης της Ελλάδας, απ' όπου η χώρα -- και το γνωρίζουν πολύ καλά αυτό -- δεν πρόκειται να επιβιώσει ως ενιαία εθνική επικράτεια. Το ίδιο συμβαίνει και στην Κύπρο, όπου η αντίστοιχη ελίτ έχει ήδη παραδόσει την ΑΟΖ και βρίσκεται στο παραπέντε να παραδώσει κι ολόκληρο το νησί υπό καθεστώς μνημονίων και κατοχής, ανάλογο μ' αυτό της Ελλάδας. Το μέλλον αυτών των αρχουσών τάξεων δεν συνδέεται πλέον με την υπαρξη τυπικά ανεξάρτητων κρατών, που θα μπορούσαν να χρησιμοποιήσουν ως εφαλτήρια επιχειρηματικής επέκτασης όπως έκαναν μέχρι χθες. Πάνω σ' αυτή την βάση τα έχουν βρει με τους αντίστοιχους Τούρκους, υπό την αιγίδα των Αμερικανών και των Ευρωπαίων.\nΑυτή η ενιαία επιχειρηματική τάξη, υπό την αιγίδα Ευρωπαίων και Αμερικανών, θέλει το Αιγαίο και τα νησιά του, ιδίως τα παράκτια με την Τουρκία, υπό καθεστώς γκρίζας οικονομικής και πολιτικής ζώνης, όπου το ΝΑΤΟ και η ΕΕ θα παίζουν καθοριστικό ρόλο. Αυτό θα αποτελέσει το αντίβαρο και του διαφαινόμενου διαμελισμού της ίδιας της Τουρκίας από τους συμμάχους της. Γι' αυτό και όλοι μαζί ξαφνικά θυμήθηκαν τον τεράστιο ορυκτό πλούτο της λεκάνης του Αιγαίου, αλλά και την χάραξη της ΑΟΖ. Γνωρίζουν πολύ καλά ότι υπό καθεστώς χρεοκοπίας, εκποίησης και κατοχής από την ΕΕ, οι διαπραγματεύσεις για την ΑΟΖ και οι επιχειρήσεις πιστοποίησης του ορυκτού πλούτου είναι μια θαυμάσια ευκαιρία για να αναδειχθεί η "κοινή μοίρα" των χωρών της περιοχής. Στα πλαίσια αυτά, ούτε η Αθήνα, αλλά ούτε και η Άγκιρα δεν κάνει καμιά κίνηση που δεν έχει υποοδεχθεί από τους μεγάλους εταίρους και συμμάχους.


Η Αγρυπνία για την Παναγία μας.\nΌταν ο Κύριος μας θέλησε να παραλάβει κοντά Του, στους Ουρανούς, την Πανάχραντη Μητέρα Του απέστειλε σ᾿ Αυτήν τον Αρχάγγελο Γαβριήλ ο οποίος κρατώντας έναν κλάδο φοίνικα την ειδοποίησε ότι, μετά από τρείς ημέρες επρὀκειτο να εγκαταλείψει τα εγκόσμια αναχωρώντας για τα Επουράνια. Εκείνη με πολλή χαρά ανέβηκε στο Όρος των Ελαιών για να προσευχηθεί κάτι το οποίο συνήθιζε τακτικά. Κατά την ανάβαση Της στο Όρος τα δένδρα δείχνοντας σεβασμό και Τιμή προς την Δέσποινα του κόσμου έκλιναν τις κορυφές τους προσκυνώντας Την.\nΚατόπιν πήγε στο σπίτι Της και ετοίμασε τα της Κηδείας και της Ταφής Της. Το Θαύμα που ακολούθησε ήταν όντως παράδοξο! Ουράνια σύννεφα παρέλαβαν τους Αποστόλους από τα σημεία του κόσμου που βρίσκονταν και κήρυτταν το Ευαγγέλιο της Σωτηρίας και τους έφεραν στο σπίτι της Παρθένου.Με δάκρυα στα μάτια άκουσαν την αιτία της αιφνίδιας αυτής αρπαγής τους καθώς και τις τελευταίες συμβουλές από τα άσπιλα χείλη Της. Αφού παρέδωσε την Παναγία της Ψυχή στα χέρια του Υιού Της, οι Απόστολοί παρέλαβαν το Θεοδόχο Σώμα Της Κυρίας των Αγγέλων και το ενταφίασαν στην Γεθσημανή. Μετά από τρείς ημέρες άνοιξαν το Μνημείο για χάρη του Αποστόλου Θωμά ο οποίος απουσίαζε κατά Θεία παραχώρηση από τον ενταφιασμό Της Θεοτόκου, και με έκπληξη και χαρά διαπίστωσαν ότι το Σώμα που γέννησε τον Σωτήρα είχε μεταστεί στους Ουρανούς.\nΓι᾿ αυτόν τον λόγο κάθε χρόνο τελούμε τρείς ημέρες πρίν την Θεομητορική Εορτή της Κοιμήσεως, Ιερά Αγρυπνία εις τιμήν και δόξαν της Αειπαρθένου. Σας προσκαλούμε λοιπόν και φέτος την Τρίτη 12 Αυγούστου από 9.30 μμ έως 12.30 ν. για να συμπροσευχηθούμε. Μετά την Ακολουθία θα παρατεθεί αλάδωτη Τράπεζα για όλους τους αγρυπνήσαντες.\nΑς αφιερώσουμε ένα μικρό μέρος από την νυκτερινή μας ανάπαυση, για Εκείνην που δέεται ασταμάτητα για εμάς μπροστά στον Ουράνιο Θρόνο, για την ικανοποίηση όλων των πνευματικών και υλικών αιτημάτων των καρδιών μας.


Στεγανοποιήσεις & συντήρηση - Κεμερίδης Constructions Τεχνική κατασκευαστική\nΜε τις πρώτες βροχές, που ήταν αρκετά έντονες, άρχισαν τα προβλήματα σε πολλές παλαιές αλλά και νέες κατοικίες! Ο λόγος των περισσοτέρων προβλημάτων ήταν από τη μία η κακή κατασκευή των στεγανοποιήσεων και από την άλλη η κακή συντήρηση των απορροών και των κτιρίων γενικώς.\nΔυστυχώς, για άλλη μια φορά οι περισσότεροι ιδιοκτήτες επιλέγουν τη φθηνότερη λύση, χωρίς να ενδιαφέρονται καθόλου για το πώς θα γίνει η στεγανοποίηση του κτιρίου τους, αλλά μόνο για το πόσο θα κοστίσει, με δυσάρεστα αποτελέσματα τελικώς.\nΑφήνουν δε, τη συντήρηση του κτιρίου και κυρίως του εξωτερικού μέρους για όταν το πρόβλημα γίνει ορατόή σε κατάσταση πανικού προσπαθούν να σώσουν ότι μπορούν.\nΓια όλα αυτά, η Εταιρία μας αναλαμβάνει τη μελέτη και κατασκευή στεγανοποιητικών έργων, καθώς επίσης τον έλεγχο και τη συντήρηση των κτιρίων.


Καλά και φθηνά προϊόντα ομορφιάς\nΕίστε σίγουρα παθιασμένοι με τα προϊόντα ομορφιάς. Τα καλλυντικά είναι πραγματικές ευλογίες στη ζωή των γυναικών. Καθημερινά βοηθούν τα κορίτσια να είναι πιο όμορφα από ό, τι είναι ήδη και καλά φροντισμένα. Κατά συνέπεια, όσο περισσότερα από αυτά στη ζωή μας, τόσο το καλύτερο, έτσι δεν είναι;\nΠρώτον, χρειάζονται αποτελεσματικότητα για να είναι πραγματικά χρήσιμες. Επιπλέον, πρέπει επίσης να είναι προσιτές. Γι 'αυτό η Γυναικεία Περιοχή επέλεξε 10 προϊόντα ομορφιάς που αξίζει πραγματικά να έχετε στο σπίτι. Πάνω απ 'όλα, όλα αυτά δεν υπερβαίνουν την τιμή των 50 reais.\nΔείτε 10 καλά και φθηνά προϊόντα ομορφιάς\n1 - Σαμπουάν Keratin Phyto-Protein Strenghening, από τον Bain de Terre\nΠολλές γυναίκες πάσχουν από αδύναμα μαλλιά. Γι 'αυτό το σαμπουάν πλούσιο σε φυτικές πρωτεΐνες και φυσικά έλαια είναι τέλειο. Καθαρίζει, δυναμώνει και αναζωογονεί τα αδύναμα μαλλιά. Κατά συνέπεια, διασπάται πολύ λιγότερο. Επιπλέον, κοστίζει έως και 40 $ reais.\n2 - Straight Conditioner του Πόκερ του Lee Stafford\nΠρώτον, αυτό το προϊόν ενδείκνυται για ίσια μαλλιά. Επιπλέον, συνδυάζει τη θερμική προστασία με τη δράση της. Μπορεί να στεγνώσει και να σχηματιστεί με ζεστό εξοπλισμό. Μπορεί να βρεθεί για $ 25 reais.\n3 - Βοηθήστε την Inoar Ultravargeting Mask\nΤα μαλλιά που είναι ξηρά, ξηρά, φριζάρισμα ή πυροδοτούνται από τη χημεία έχουν τη σωτηρία σε αυτό το προϊόν. Αυτό το βάζο περιέχει πρωτεΐνες σίτου, εκχύλισμα βρώμης και μακαδάμια συν ένα μείγμα βιταμινών. Μπορείτε να το βρείτε στην τιμή των 25 $ Rais.\n4 - SH-RD Protein Cream Leave-in, από τον N.P.P.E\nΠρώτον, αυτό το προϊόν είναι εξαιρετικά θρεπτικό και ενυδατικό, επιδιορθώνει ζημιές ενώ προστατεύει. Επιπλέον, είναι πολύ αγαπητός από ειδικούς και διασημότητες. Τέλος, αυξάνει τη φυσική ελαστικότητα του νήματος, αποτρέποντας τη θραύση. Μπορείτε να το βρείτε για έως και 25 $ reais.\n5 - Σαπούνι καθαρισμού προσώπου Korres Camomile\nΑυτό το σαπούνι προσώπου είναι κατάλληλο για όλους τους τύπους δέρματος. Επιπλέον, καθαρίζει απαλά χωρίς να στεγνώσει. Η ελληνική φόρμουλα χαμομήλι αποτρέπει τον ερεθισμό. Μπορείτε να το βρείτε με έως και $ 20 reais.\n6 - FOS 60 Solar Expertise Anti-Wrinkle Solar Blocker, από την L'Oréal Paris\nΑρχικά, αυτός ο αποκλειστής αποτρέπει τόσο την ηλιακή βλάβη όσο και τις ρυτίδες και τις κηλίδες. Η φόρμουλα χωρίς λάδι έχει κρεμώδη υφή κατάλληλη για όλους τους τύπους δέρματος. Επιπλέον, έχει γρήγορη απορρόφηση και ενυδατική ισχύ. Μπορείτε να το βρείτε για έως και $ 45 reais.\n7 - Terrapeutics Calendula Body Moisturizer, από το Granado\nΚατ 'αρχάς, μπορείτε να το βρείτε για έως και $ 45 reais. Βοηθά στο απαλό, απαλό και λεπτό άρωμα του δέρματος. Επιπλέον, είναι απαλλαγμένο από βαφές και parabens, έχει βάση λαχανικών πλούσια σε μαλακτικά συστατικά.\n8 - The Colossal Super Filmes Volum’Express, από την Maybelline\nΑυτό το προϊόν μπορεί να βρεθεί έως και 30 $ Rais. Η μάσκα των βλεφαρίδων είναι διάσημη επειδή επιμηκύνει και προσθέτει όγκο, και επίσης αντιστέκεται στη θερμότητα, την υγρασία και τον ιδρώτα. Για μια δολοφονική εμφάνιση, έχετε πάντα μαζί σας.\n9 - Κραγιόν Let's Rock 7 Classic Rock, από τον Vult\nΚατ 'αρχάς, αυτό το προϊόν μπορεί να βρεθεί έως και $ 19 $. Επιπλέον, αυτό το κραγιόν είναι εξαιρετικά χρωματισμένο και, για τη φιλική τιμή, αξίζει να δοκιμάσετε διάφορα χρώματα.\n10 - Suzy Spray Enamel, από την Diva Cosmetics\nΤέλος, αυτό το προϊόν μπορεί να βρεθεί μόνο με $ 10 reais. Ροζ με μαργαριτάρι φινίρισμα, το σπρέι σας βοηθά να βάψετε γρήγορα τα νύχια σας, σε λιγότερο από 1 λεπτό. Επιπλέον, απλώς απλώστε και πλύνετε τα χέρια σας με νερό για να αφαιρέσετε το υπερβολικό δέρμα.\nΣας άρεσε αυτό το άρθρο; Έτσι το είδατε επίσης ως εξής: 6 επικίνδυνα προϊόντα ομορφιάς που χρησιμοποιείτε κάθε μέρα\nΠηγή: Beleza na Web\nΕικόνες: Lie Cinderella Gabriela Bordin Niina Secrets MSN Blog Μακιγιάζ Όλα τα κορίτσια όπως η Jessica κάνουν


The Maze Runner (Ο λαβύρινθος: Το Τεστ) - Κριτική - Frapress\nThe Maze Runner (Ο λαβύρινθος: Το Τεστ) – Κριτική\nΜαρία Μανωλιουδάκη 29/10/2014\nΠριν λίγες μέρες ο αδερφός μου ζήτησε να του προτείνω ταινία για την παρέα του. Κοιτώντας το πρόγραμμα ως κλασσική junkie επιστημονικής φαντασίας, το μάτι μου έπεσε στο Maze Runne r- Λαβύρινθο που είδα τέλη του προηγούμενου μήνα. Το πρώτο κομμάτι της δυστοπικής νεανικής τριλογίας του Dashner το οποίο ενώ δεν ήταν κάτι εξαιρετικό κατάφερε να κερδίσει το ενδιαφέρον μου.\nΆλλη μια νεανική sci-fi ταινία ξεκινάει με τον νεαρό Τόμας να ξυπνάει με αμνησία σε μια κοιλάδα κυκλωμένη απ’ ένα τεράστιο λαβύρινθο όπου μια ομάδα νεαρών ανδρών έχουν δημιουργήσει μια αγροτικού τύπου κοινωνία και κάθε μέρα στέλνουν δρομείς να χαρτογραφούν και να αναζητούν έξοδο μέσα σε ένα μέρος που αλλάζει συνεχώς και κυκλοφορούν επικίνδυνα πλάσματα. Ο Τόμας βρίσκεται στο ίδιο βαθμό άγνοιας με εμάς και όταν ανακαλύπτει την αλήθεια φαίνεται αποφασισμένος να βρει τρόπο διαφυγής.\nΗ ταινία ενώ φέρει αρκετά κλισέ στοιχεία του μετά-αποκαλυπτικού είδους που πλέον φαίνεται να ξεπετάγεται από παντού καταφέρνει να διατηρήσει το δικό της χαρακτήρα. Αποφεύγει το κλασσικό ερωτικό σχήμα και δεν φοβάται να σκοτώσει ακόμη και παιδιά. Η πλοκή δεν καταφέρνει να αιφνιδιάσει δραματικά και παραμένει προσγειωμένη. Έχει μια πιο σκοτεινή και μυστήρια ατμόσφαιρα απ’ ότι συνηθίζεται στις ταινίες του είδους και καταφέρνει στο τέλος να σε ωθεί να αναζητήσεις απαντήσεις στα ερωτήματα στο δεύτερο μέρος. Επιπλέον, ενδιαφέρον είναι το τέχνασμα αφήγησης που χρησιμοποιεί με τον πρωταγωνιστή να εξοικειώνεται με την ιστορία μαζί με μας.\nΑπό τεχνική άποψη η ταινία είναι ικανοποιητική. Τα εφέ δεν είναι τα φανταχτερά χολιγουντιανά των sci-fi ταινιών αλλά εν αντιθέσει αρκούνται σε μια επαρκή αναπαράσταση του περιβάλλοντος το οποίο μάλλον θυμίζει πιο πολύ τηλεόραση, όμως δεν χάνει σε πειστικότητα ακόμη και όταν μεταφερόμαστε πέρα απ’ την κλειστή κοιλάδα του λαβύρινθου στο αχανές άγνωστο. Οι ερμηνείες είναι το βασικό στοιχείο που κρατούν το ενδιαφέρον μέχρι το τέλος και όλοι οι νέοι ηθοποιοί είναι άξιοι επαίνου. Σαν σύνολο δείχνει low-tech ταινία με βασικό άξονα την πλοκή.\nΣτην τελική μοιάζει με αλληγορία μεταφέροντας επιτυχώς την αποξένωση και τον αποπροσανατολισμό της νέας γενιάς. Ο εξαναγκασμός για γρήγορη ωρίμανση και η διαρκής αίσθηση κινδύνου που τελικά σε οδηγεί να αγωνιστείς για μια θέση σ’ αυτό το άσπλαχνο γεμάτο τεχνολογικές παγίδες κόσμο. Το συμπέρασμα: ποτέ μην σταματάς να τρέχεις!\nOfficial Trailer : http://www.youtube.com/watch?v=64-iSYVmMVY\nOfficial Twitter : https://twitter.com/MazeRunnerMovie\nThe Maze Runner (Ο λαβύρινθος: Το Τεστ) - Κριτική\nΠροηγούμενο άρθροΤαινίες για να δείτε τη νύχτα του Halloween\nΕπόμενο άρθροΣυνέντευξη με τον Μάνο Καρυστινό, σκηνοθέτη του Dark Illusion


Ποιά από τις παρακάτω τηλεοράσεις? | Audio Video Club Greece\nΠοιά από τις παρακάτω τηλεοράσεις?\n:chinscratch: Επανέρχομαι πάλι στην κλασσική ερώτηση " τι να πάρω" έχοντας καταλήξει σε 3-4 μοντέλα αφού πέρασε η αρχική μου τρέλλα και είδα το πράγμα πιο ψύχραιμα βάση των οικονομικών μου και του χώρου μου στο σαλόνι.\nΗ απόσταση θέασης θα είναι από 2-3 μέτρα, άρα πάω για 37-42''. Επίσης θέλω να διαθέσω μέχρι 1500-1600€ αφού τόσα αντέχω με τα έξοδα του νέου σπιτιού...\nΕχω καταλήξει στις εξής τηλεοράσεις.\nα) LG 42 PC 1 D - 1260€\n42'', 1024χ768, ψηφιακός δέκτης, dual tuners, PIP, POP, 2 HDMI. Η πρώτη μου επιλογή καθώς έχει ενσωματωμένο σχεδόν ότι θέλω..\nβ) AMOI 37 - 1400€\n37'', 1920x1080, dual tuners, οχι ψηφιακός δέκτης, αλλά true HD. Δεύτερη μόνο λόγω μεγέθους καθώς έχω την αίσθηση οτι 37'' μπορεί και να είναι λίγες για 2-3 μέτρα.\nγ) AMOI 42 - 1600€\n42, 1920x1080, ουτε dual tuner ουτε ψηφιακός δέκτης, αλλά 42 και true HD (με διαφορετικό όμως panel από την 37άρα). Αν είχε διπλό ή ψηφιακό tuner θα ήταν πρώτη επιλογή μου.\nδ) Panasonic 42 PV60 - 1400€\n42, 1024x768, χωρίς dual tuner & ψηφιακό δέκτη. Εδώ το ρίσκο είναι το πρόβλημα με τα χρωματιστά φίδια οπότε μάλλον την βγάζω εκτός λίστας.\nΚαθώς μου αρέσει η μεγάλη εικόνα, λέω να πάω στις 42, αλλά πιθανώς η απόσταση θέασης που έχω να αντέχει 37(για την ΑΜΟΙ)??? τι γνώμη έχετε?\nΓια την LG έχω διαβάσει γνώμες μόνο σε ξένα fora, την έχει κανείς εδώ να μας πεί γνώμη?\nΚυριως λογω αποστασης, την β)\nΦανταζομαι οτι δεν την θελεις να βλεπεις (κυριως) τηλεοπτικο σημα.\n42" ,True HD ! Τι άλλο να ζητήσεις ?? Αργότερα αν πια λυσσάς ´τοσο πολύ flipout: ),αγοράζεις ένα ψηφιακό δέκτη.\nΠίστεψέ με οι 37'' είναι λίγες την σήμερον ημέρα.Πάρε 42" ΚΑΙ full HD και ξεμπερδεύεις για αρκετό καιρό..-bye- :grinning-smiley-043\nΤην τηλεόραση που θα πάρω την θέλω και για τηλεοπτικό σήμα καθώς βλέπουμε πολλά δορυφορικά, κυρίως ντοκυμαντέρ, από nova και άλλα ξένα πακέτα. Φυσικά και για τα dvd μας αλλά η κύρια χρήση είναι για τηλεόραση, περίπου 60/40 τηλεόραση / dvd...\nΗ 37αρα ΑΜΟΙ είναι σχεδόν τέλεια, μου φαίνεται όμως μικρή για 2-3 μέτρα..\nΜεγάλη είναι στα 2-3 μέτρα ... είναι λίγο πιο μεγάλη απο CRT 29 σε 4:3 και σίγουρα θα κάνει διαφορά ...\nRe: Απάντηση: Ποιά από τις παρακάτω τηλεοράσεις?\nΑπο αυτες που αναφερεις την καλυτερη εικονα εχει με βαση τοσο την προσωπικη μου εμπειρια οσο και τις κριτικες απο περιοδικα που εχω διαβασει η Panasonic με δευτερη την LG 42 PC1D.\nLCD στην κατηγορια τιμης αυτη με εικονα αναλογη των δυο παραπανω αποκλειεται να βρεις.\nΗ Panasonic έχει πολύ καλή εικόνα, καλύτερη από την LG IMHO.\nΑλλά έχει πρόβλημα με τα...ροζ. Μέχρι να δούμε τι θα γίνει από την αντιπροσωπεία καλύτερα να την ξεχάσεις.\nΤσέκαρε και τις ΑΜΟΙ. Η 42άρα δε ξεφεύγει και τόσο πολύ. Είναι και τrue hd.\nΤο θέμα είναι να σου αρέσει η εικόνα.\nΤο dual tuner τι να το κάνεις?\nμεγάλη η 37 εννοείς? Η 29αρα crt μου στην ίδια απόσταση έχει αρχίσει εδώ και χρόνια να μου´φαίνεται 14άρα Μάλλον υπερβολικός είμαι αλλά θα ήθελα κάτι μεγαλύτερο γι' αυτό υπερτερούν οι 42άρες στις προτιμήσεις μου με πρώτη την LG που παρ' ότι δεν είναι true HD έχει όλα τα άλλα καλούδια\nEαν θεωρείς την 29άρα μικρή ( η 37άρα 16:9 προβάλει περίπου 30 ίντσες σε 4:3 ), τότε πρέπει να αναθεωρήσεις και να πας σε 50άρα ... όπως αυτές της Sony Rear Projection ...\nτην εχω δει την 50αρα sony sxrd, αλλά και πολλά τα χρήματα και για τους υπόλοιπους της οικογένειας υπερβολικά μεγάλη..\nΣυμφωνώ μαζί σου :grinning-smiley-043 , αλλά τα φιδάκια και τα ερπετά με απομάκρυναν από την :twoguns: panasonic.\nΌσο για το διπλό tuner, είναι κάτι που το έχω συνηθίσει 8 χρόνια τώρα από την crt μου, και για εμένα έχει και πρακτική χρήση. Η αλήθεια βέβαια είναι οτι είναι λύση ανάγκης, αλλά καλή όταν την έχεις.. Το ίδιο και για το ψηφιακό tuner.\nΤις ΑΜΟΙ τις έχω δει και ξαναδεί, αλλά στο τηλεοπτικό σήμα δεν με έχουν ικανοποιήσει. Δεν ξέρω αν φταίει η τηλεόραση, αλλά σίγουρα το σήμα που τους δίνουν ευθύνεται σε μεγάλο ποσοστό για την κακή εικόνα. Πάντως δίπλα δίπλα με άλλες (με το ίδιο τηλεοπτικό σήμα) η εικόνα τους δεν με ικανοποίησε και πολύ. Σε dvd βέβαια, είναι άλλο πράγμα και θα τολμούσα να πω οτι είναι πραγματικό κελεπούρι για τα λεφτά τους.\nΤις LG τις έχω δεί σχεδόν όλες και ήμουν μεταξύ τις pc 1 d και της pc 1 rr που έχει και σκληρό δίσκο για recording (δεν έχει όμως ψηφιακό δέκτη).\nΘα έλεγα οτι είτε η d είτε η rr με καλύπτουν, απλά την ίδια δουλειά κάνω και με εξωτερικό recorder dvd άρα εκτός του εφέ δεν είναι κάποια σημαντική ευκολία.\nΔεν έχω κανένα βίτσιο με τον ψηφιακό δέκτη, αλλά είναι ευκολία να είναι ενσωματωμένος, κυρίως για τα υπόλοιπα μέλη της οικογένειας..\nΑπάντηση: Re: Απάντηση: Ποιά από τις παρακάτω τηλεοράσεις?\n55άρα είναι η SXRD , εγώ μιλάω για την 50E2000 η οποία είναι 720p και κόστος πιο κάτω και απο την μικρότερη τιμή που είπες ...\nΕρώτηση : τις ΑΜΟΙ που έχεις δει, τις είχαν ρυθμισμένες ή ήταν του κουτιού? Αν ήταν του κουτιού τότε θα πρέπει να έβλεπες πολύ κόκκινο και καμμένο λευκό. Ρυθμισμένη παίζει πολύ καλά πάντως.\nΒέβαια εγώ την έχω την 37άρα οπότε μιλάω υποκειμενικά.\nΑν λοιπόν σε χαλά το γεγονός ότι κουβαλά όνομα 'άγνωστο' τότε ακούς τον Rivers. Αν δεν έχεις προκαταλήψεις κ δεις κιόλας μια ρυθμισμένη ΑΜΟΙ τότε πας για την 37 'η την 42. Στα 3 μέτρα πάντως μια 37 είναι οκ, η 42 θα είναι ελαφρώς μεγάλη.\nΌπως βολεύεται βέβαια ο καθένας.\nΕγώ την 37 την έχω στα 3.5 προς 4 μέτρα.\nΤις ΑΜΟΙ τις είδα στο media markt και στο praktiker.. Λογικά με default ρυθμισεις θα ηταν και με κακό σήμα από την κεραία, επαιξα και λιγο οσο μπορούσα αλλά δεν με προβλημάτισαν τα χρώματα. Στην κίνηση έβλεπα πολλά blocks στο δορυφορικό σήμα (λογικά λόγω συμπίεσης) και ομοίως στο τηλεοπτικό σήμα η εικόνα δεν μου φάνηκε πολύ "καθαρή" καθώς έβλεπα artifacts. Αν την πάρω, η επόμενη κίνησή μου θα είναι να ζητήσω από κάποιον ειδικό (πχ κ. Μανώλη) να έρθει να την ρυθμίσει όπως πρέπει.\nΔεν έχω καθόλου μα καθόλου κόλλημα με την μάρκα, ίσα ίσα που το χαίρομαι που οι κινέζοι έβγαλαν true hd panel με τέτοια ποιότητα και σε αυτή τη τιμή που για εμένα είναι προσιτή.\nΑπλά έχω την αίσθηση οτι το true hd panel είναι ιδανικό για dvd και λιγότερο καλό για απλό σήμα απ' ότι ένα panel 1024 ή 1366 μιας και η μεγαλύτερη ανάλυση κάνει πιο ορατό το κακό σήμα (φυσικά δεν φταίει η τηλεόραση για αυτό). Πιθανώς να είμαι και λάθος βέβαια, δεν είμαι ειδικός στο θέμα.\nΘα προσπαθήσω να πάω κάπου να τη δώ ρυθμισμένη σωστά, αν θυμάμαι καλά στην αντιπροσωπεία μου είχαν πεί οτι την έχει έτσι στην ηχοέκφραση... Με ενδιαφέρει πολύ και το τηλεοπτικό σήμα, σε dvd η ΑΜΟΙ με καλύπτει απόλυτα από ποιότητα εικόνας.\nΕσύ στο τηλεοπτικό σήμα είσαι ικανοποιημένος? Καλό το true hd, αλλά τα υπόλοιπα ηλεκτρονικά της βοηθούν το panel?\nSorry για τις πολλές ερωτήσεις :slapface:\nRe: Απάντηση: Re: Απάντηση: Ποιά από τις παρακάτω τηλεοράσεις?\nΤην 50άρα την έχω δει σε sony center, αλλά την είδα δίπλα σε μια 55 sxrd και η εικόνα ήταν η μέρα με τη νύχτα (φυσικά καλύτερη η sxrd). Δεν με ικανοποίησε πάντως η 50αρα, αν και για 1100€ ήταν δέλεαρ οι 50''\nΤις προαλλες διαβαζα συζητηση σε ξενο φορουμ οπου καποιος ελεγε οτι πουλησε την Sony 40V2000 του και πηρε 40W2000 και ελεγε οτι η πρωτη ειχε πιο καλη εικονα σε standard definition καναλια. Απο οτι φαινεται την τηλεοπτικη εικονα δεν την βοηθαει η υψηλη αναλυση.\nτι λες για την philips 42" 7621. 42", ενσωματωμένο ψηφιακό δέκτη και καλό τηλεοπτικό σήμα. Εγώ την έχω στην τελική μου λίστα (plasma τις απέκλεισα).\nΣε γερμανικά ιντερνετομάγαζα γύρω στα 1300 χωρίς μεταφορικά.\nΤα 2-3 μέτρα είναι λίγα για 42'. Άρα πρέπει να κοιτάς για 37'\nΠράγματι στην ηχοέκφραση έχει ρυθμισμένη τηλ από τον κο. Λάμπρου. Θα σου πρότεινα να πας να την δεις.\nΈχω δει στο praktiker ΑΜΟΙ 37 κ γέλαγα. Αποκλείεται έτσι όπως είναι να πουλήσουν τηλ.\nΜε καλή κεραία θα δεις αρκετά καλό τηλ σήμα. Τουλάχιστον εμένα με υπερκαλύπτει. Σε δορυφορικό που έχω με δέκτη nokia 9800s δεν έχω κάποιο πρόβλημα. Εννοείται ότι σε σύνδεση με υπολογιστή με hdmi αλλά κ σε upscaler dvd παίζει απίστευτα....1080p φίλε μου....:music-smiley-005::grinning-smiley-043\nΔεν την είχα κοιτάξει καθόλου, θα την ψάξω και αυτή.


Τμήμα ερμαϊκής στήλης κοσμητού.\nΧρονολόγηση:α' τέταρτο 3ου αιώνα\nΠεριγραφή:Εικονιστική κεφαλή κοσμητού με τμήμα της ερμαϊκής στήλης. Bρέθηκε στην Aθήνα. Από τη στήλη διατηρείται το ανώτατο σημείο, που αποτελεί το στέρνο της προτομής του κοσμητού. Το κεφάλι έχει συγκολληθεί. Η μύτη είναι σπασμένη. Στις πλευρές δεξιά και αριστερά υπάρχει ίζημα και έντονη διάβρωση της επιφάνειας. Ύψος: 0,43 μ.


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Τουρκική συνταγή: Και ΜΟΕ και γεωτρήσεις και απειλές\nΤουρκική συνταγή: Και ΜΟΕ και γεωτρήσεις και απειλές\nΠΡΕΠΕΙ να δοθεί μια ερμηνεία στην ανακοίνωση του τουρκικού υπουργού Άμυνας, ο εκπρόσωπος του οποίου έχει αναφέρει προ ημερών πως οι αντιπροσωπείες Ελλάδος και Τουρκίας κατέληξαν σε συμφωνία για τα Μέτρα Οικοδόμησης Εμπιστοσύνης μεταξύ Αθηνών–Άγκυρας. Συγκεκριμένα, έχει αναφέρει πως οι εκπρόσωποι των δυο χωρών συμφώνησαν στην εφαρμογή συνολικά 20 μέτρων εμπιστοσύνης τόσο στο Αιγαίο, όσο και στην ανατολική Μεσόγειο.\nΤΗΝ ίδια ώρα, ο εκπρόσωπος του τουρκικού ΥΠΑΜ έσπευσε να αναφέρει πως στην Ανατολική Μεσόγειο συνεχίζονται με αποφασιστικότητα οι έρευνες για υδρογονάνθρακες και φυσικό αέριο. Θέση που έχει επαναληφθεί και από την ανακοίνωση του Συμβουλίου Εθνικής Ασφαλείας της Τουρκίας, μετά την τελευταία του συνεδρίαση. Την ώρα, λοιπόν, που συμφωνήθηκαν 20 Μέτρα Οικοδόμησης Εμπιστοσύνης, η Άγκυρα τα εξουδετερώνει όχι πριν υλοποιηθούν αλλά προτού ακόμη στεγνώσει το μελάνι από τη συμφωνία. Η κατοχική Τουρκία σπεύδει να υποστηρίξει πως «τα δικαιώματα και τα συμφέροντα εντός της υφαλοκρηπίδας μας, καθώς και τα θεμελιώδη δικαιώματα της "ΤΔΒΚ" γύρω από την Κύπρο, τελούν υπό την προστασία μας. Τα πλωτά γεωτρύπανά μας, ο "Πορθητής" στα δυτικά, το "Γιαβούζ" στα ανατολικά και το ερευνητικό μας πλοίο "Μπαρμπαρός" στα νότια της Κύπρου, συνεχίζουν τις δραστηριότητές τους στις περιοχές που έχουν ανακοινωθεί». Το σημαντικότερο στοιχείο της προκλητικής τοποθέτησης, που είναι απόρροια της επεκτατικής πολιτικής της Τουρκίας, είναι και η εξής αναφορά: «Στην Ανατολική Μεσόγειο και το Αιγαίο καμία απόφαση και καμία συμφωνία, που δεν περιλαμβάνει την Τουρκία, δεν πρόκειται να έχει ισχύ και διάρκεια, ούτε πρόκειται να κάνουμε τα στραβά μάτια σε τετελεσμένα στην περιοχή μας».\nΕΙΝΑΙ προφανές πως για την Τουρκία τόσο όταν αφορούν Μέτρα Οικοδόμησης Εμπιστοσύνης όσο και ευρύτερα προσπάθειες συνεννόησης, το εργαλείο άσκησης πολιτικής είναι μόνο ένα, αυτό της επιβολής των δικών της επιδιώξεων και συμφερόντων στην περιοχή. Συνεπώς, μπορεί να συζητά, να ανακοινώνει βήματα προς την κατεύθυνση της βελτίωσης του κλίματος, χωρίς όμως να κάνει πίσω στους επεκτατικούς σχεδιασμούς και επιδιώξεις της. Για την Τουρκία η μόνη συνταγή που θεωρεί κατάλληλη και την αποδέχεται είναι αυτή που υλοποιεί στις παρανομίες της.\nΟΤΑΝ ανακοινώνονταν τα ΜΟΕ στην Αθήνα γνώριζαν για τις τουρκικές προθέσεις για έναρξη ερευνών στην περιοχή του Καστελόριζου. Αυτό, όμως, δεν εμπόδισε καμία από τις δυο χώρες να καταλήξουν σε 20 Μέτρα Οικοδόμησης Εμπιστοσύνης, τα οποία, όπως όλοι γνωρίζουν, δεν πρόκειται να υλοποιηθούν. Γιατί, δεν ενδιαφέρει την Τουρκία η εφαρμογή των ΜΟΕ, ούτε και η αποκλιμάκωση της έντασης. Η ένταση θα αποκλιμακωθεί, σύμφωνα με την τουρκική προσέγγιση, όταν ικανοποιηθεί πλήρως η κατοχική δύναμη. Αυτή είναι η τακτική της διαχρονικά και οφείλουν όσοι διαχειρίζονται τα ζητήματα αυτά, σε Αθήνα και Λευκωσία, να το κατανοήσουν πλήρως. Έστω και τώρα. Και να μην παρασύρονται από τα τουρκικά τερτίπια και ούτε πρωτίστως να αντιμετωπίζεται η Τουρκία με φόβο.


Κινεζική γλώσσα βιβλία. Βιβλία κατηγορίας Κινεζική γλώσσα στο BookLand.gr\nΔεν υπάρχει διαθέσιμη περιγραφή για τον τίτλο Καθημερινά κινεζικά στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Καθημερινά κινεζικά, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΔεν υπάρχει διαθέσιμη περιγραφή για τον τίτλο Linguaphone: Κινέζικα στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Linguaphone: Κινέζικα, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΓνωρίστε την κινεζική γλώσσα και τον κινεζικό πολιτισμό! Μια απλή και ζωντανή μέθοδος που θα φέρει τα παιδιά σε πρώτη επαφή με τη γλώσσα που μιλιέται περισσότερο από όλες στη Γη! Θα γνωρίσουν ένα σύστημα επικοινωνίας με διαφορετικές ιδιότητες, τόσο στον προφορικό όσο και στον γραπτό λόγο, θα εξασ...\nΔεν υπάρχει διαθέσιμη περιγραφή για τον τίτλο Μαθαίνω κινέζικα στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Μαθαίνω κινέζικα, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΕλληνο-κινεζικοί, κινεζο-ελληνικοί διάλογοι\nΟι διάλογοι αυτοί έγιναν για να καλύψουν μια σοβαρή ανάγκη της ζήτησης από Έλληνες και Κινέζους, της Ελληνικής και κινέζικης γλώσσας αντίστοιχα. Οι λέξεις παρατάσσονται με αλφαβητική σειρά και μέσα σε αγκύλη δίνεται η προφορά τους. Είναι γραμμένοι στη δημοτική, με μονοτονικό σύστημα. Οι φράσεις ο...


Βόλεϊ λιγκ: Μεγάλη ανατροπή Φοίνικα στην Κηφισιά - SPORTSFEED\nΒόλεϊ λιγκ: Μεγάλη ανατροπή Φοίνικα στην Κηφισιά\nΈβγαλε χαρακτήρα ο Φοίνικας και παρόλο που βρέθηκε με την πλάτη στον τοίχο έφυγε από το Ζηρίνειο με μια τεράστια νίκη.\nΗ Κηφισιά προηγήθηκε με 2-0 και 17-13 (είχαν και δύο ματς μπολ), έχοντας στα χέρια της μια πολύτιμη νίκη στη μάχη για να εδραιωθεί στην εξάδα, αλλά δεν μπόρεσε να αντέξει στην αντεπίθεση των Συριανών που με ηγέτες τους Γκονζάλες, Στερν έφτασαν στην ανατροπή.\nΓενικά το παιχνίδι ήταν… ανατρεπτικό με την Κηφισιά στο πρώτο να προηγείται με 23-18, τον Φοίνικα να πλησιάζει 24-22 και το σετ να κλείνει με επίθεση του Μπατατζίμ. Στο β’ σετ ο Φοίνικας μετέτρεψε το 18-17 σε 18-21, όμως αντί για 1-1 είχαμε το 2-0 καθώς ο Σπυριούνης οδήγησε την Κηφισιά στην ανατροπή και με δικό του άσο έγινε το 28-26.\nΟι γηπεδούχοι στο γ’ σετ μετέτρεψαν το 14-13 σε 17-13 κι όλα έδειχναν ότι θα πάρουν ένα σπουδαίο τρίποντο, αλλά τα σερβίς του Στοΐλοβιτς μάζεψαν τη διαφορά και παρόλο που ο ΑΟΠΚ είχε δύο ματς μπολ (26-25 και 27-26) πήρε το σετ με 28-30. Στο δ’ σετ οι φιλοξενούμενοι έκαναν περίπατο (3-11, 5-15, 10-15) και στο τάι μπρέικ ξεκίνησαν μ’ ένα γρήγορο 0-3, ωστόσο η Κηφισιά ισοφάρισε, αλλά το 8-8 έγινε 8-11 και δεν είχαμε άλλη ανατροπή.\n**Αύριο στις 17:00, ο Ολυμπιακός υποδέχεται τον ΠΑΟΚ.\nΑ1 γυναικών: Ο Ολυμπιακός μόνος στην κορυφή